ועדת הפנים והגנת הסביבה, כנסת 20, פרוטוקול מספר 590, 2018-03-08 10:30

יואב קיש: בוקר טוב לכולם, שלום.

יואב קיש: אנחנו פותחים את הדיון.

יואב קיש: ייעוץ משפטי מגיע?

יואב קיש: לא, הוא פחות מגיע.

יואב קיש: לא צריך.

יואב קיש: אם נצטרך.

יואב קיש: אנחנו בדיון מהיר שהגיע אלינו בהתאם לתקנון הכנסת, בנושא הריסת בתים ביישובים הדרוזים וביישובים הבדואים.

יואב קיש: ההצעה היא של חברי הכנסת איציק שמולי, אכרם חסון, חמד עמאר, נורית קורן, אורלי לוי אבקסיס וטלב אבו עראר.

יואב קיש: נמצאים איתנו חברי הכנסת איציק שמולי, חמד עמאר ונורית קורן, בוקר טוב לכם, שלום.

יואב קיש: אני רוצה להגיד קודם כל בפתיחת דברי שהגעתי לוועדה לא לפני הרבה זמן והיו הרבה דיונים שעדיין היו על סדר היום של הוועדה והרבה מאד נושאים שעדיין לצערי לא הספקנו לדון בהם.

יואב קיש: הנושא הזה הוא ממתי?

יואב קיש: 22 בינואר בערך, חודש וחצי ואנחנו רואים שאנחנו גם יוצאים לפגרה ולא היה עוד הרבה זמן ובאמת לבקשתם, אני אומר את זה לזכות שלושת חברי הכנסת שנמצאים כאן, ואיציק כמובן שדחף לזה ולהתעקשותך על הנושא החשוב הזה ולכן אנחנו נפתח את הדיון.

יואב קיש: עשינו את זה באופן מיוחד היום, ביום חמישי עם כל הלחץ.

יואב קיש: זה נושא מאד חשוב.

יואב קיש: בבקשה איציק, אני אתן לך להתחיל.

איציק שמולי: תודה רבה אדוני יושב הראש.

איציק שמולי: ראשית אני רוצה להודות לך ולוועדת הפנים ברשותך על קביעת הדיון.

איציק שמולי: זה לא מחזה טריוויאלי שבשעת תקציב מתקיימים כאן דיונים, על אף שהם נחשבים דחופים ומהירים ואילולי ההסמכה שלך, כמובן שהדיון הזה לא היה קורה.

איציק שמולי: אנחנו באמת ראינו חשיבות מיוחדת לקיים את הדיון הזה לפני שהכנסת יוצאת לפגרה וקל וחומר כאשר יש עדיין את העניין הזה של הסיכוי ללכת לבחירות.

איציק שמולי: ראינו לנכון לבקש ממך, אדוני יושב הראש, לקיים את הדיון הזה בכל זאת באופן חמישי באופן חריג, ואני באמת באמת מודה לך על שנעתרת לבקשה.

איציק שמולי: זה לא דבר טריוויאלי וזה מראה גם את הרגישות החברתית שלך בכלל ואת הרגישות לנושא.

איציק שמולי: כמובן שהנושא הזה הוא לא חדש.

איציק שמולי: יש פה חברי כנסת כמו חמד ואחרים, נורית, שמובילים את הנושא הזה.

איציק שמולי: אנחנו מובילים אותו יחד כבר כמה זמן, בוודאי ראשי הרשויות ויש פה כמובן חברה אזרחית, צעירים מהחברה הדרוזית – שאדי קבאלן ומנהיגים צעירים אחרים ששותפים ומובילים את היוזמה הזאת.

איציק שמולי: אז הנושא הוא לא חדש, אבל התביעה היא תביעה מאד מאד ברורה שאנחנו באים איתה היום.

איציק שמולי: אני כל כך שמח ואני כל כך גאה על העובדה שהבקשה והדרישה הזו לא מגיעה רק מנציגי האוכלוסייה הדרוזית בכנסת, שעושים פה עבודה מצוינת.

איציק שמולי: אני חושב שזה חשוב מכיוון שהדרישה הזו נוגעת לשוויון.

איציק שמולי: ואם אנחנו מדברים על שוויון, זה עניינו של חבר כנסת יהודי ומוסלמי ודרוזי ונוצרי ושל כולם, של כל החברה הישראלית.

איציק שמולי: אדוני יושב הראש, הבעיה היא כדלקמן: יש מציאות בלתי אפשרית שתכליתה הריסות בתים באופן שלדעתי בזמן האחרון הולך וגובר בתוך היישובים הדרוזיים.

איציק שמולי: חבר הכנסת טלב אבו עראר ואחרים מדברים על בעיה דומה גם ביישובים הבדואים.

איציק שמולי: אדוני יושב הראש, אנחנו מדברים, רק כדי לסבר את האוזן, על בתים שנמצאים על קרקע פרטית בטאבו, בתוך הקו הכחול של היישוב.

איציק שמולי: אין חריגות לשטחים ציבוריים ולשמורות טבע.

יואב קיש: זה הריסות מנהלתיות, מה שמדובר?

חמד עמאר: כן.

יואב קיש: בהתאם לתיקונים החדשים?

חמד עמאר: בהתאם לחוק קמיניץ.

חמד עמאר: כחלון-קמיניץ, כי מי שהביא את זה למשרד האוצר.

איציק שמולי: בעצם המדיניות הרשמית כפי שאנחנו קיבלנו אותה מצד הממשלה, ותיכף הם כמובן יוכלו להתייחס, הייתה שכאשר מדובר במקרים כאלה, שהם על קרקע פרטית בתוך הקו הכחול של היישוב, אז איך הכרח לקדם את ההריסות ואת הקנסות הכבדים, כי הרשויות, ראשי הרשויות, אני חושב שחלקם אם לא רובם הבינו את העניין, תופסים את השור בקרניו ובהחלט גם ביוזמה של משרד האוצר מנסים להאיץ את האישור של תכניות המתאר.

איציק שמולי: לא יעלה על הדעת שבזמן הזה, שאנחנו מנסים לדחוף להסדרה, ילכו למהלכים כואבים, אדוני יושב הראש, שבמסגרתם גם מצווים על אנשים צעירים, חלקם חיילים משוחררים, בנים למשפחות שכולות בחלק מהמקרים, להרוס את הבית שהם בנו במו ידיהם.

איציק שמולי: ישראל היא מדינת חוק, זה נכון, אבל המדיניות הנוכחית שקיימת לא מהיום דוחפת את האנשים הצעירים הללו להיות עבריינים בעל כורחם, מכיוון שהמדינה לא מספקת להם פתרון.

איציק שמולי: באמירת סיום אני אומר, אני בהחלט גם בפני הצעירים וגם בפני ראשי הרשויות, שאנחנו, הכנסת מטריחה אתכם לפה ואני חושב בתדירות מאד מאד גבוהה, אבל כפי שאמרתי לכם מקודם, אני חושב שחלק מהעניין כאן זה להפעיל כמה שיותר לחץ מבורך ולגיטימי על קובעי המדיניות בתוך הממשלה, כדי שיהיה פה יישור קו על המדיניות הזו, שאין הריסות במקרים כאלה, כי זו בעיה שמאד מאד מעיקה על צעירים רבים ואני חושב שחייבים לעצור אותה.

איציק שמולי: תודה רבה.

יואב קיש: תודה רבה חבר הכנסת איציק שמולי.

יואב קיש: אני רק רוצה לראות מי נמצא איתנו פה מרשות מקרקעי ישראל.

יואב קיש: מי יש לנו?

יואב קיש: מה השם?

<שי קרפ: שי קרפ.

יואב קיש: שי קרפ, חטיבת השמירה.

יואב קיש: מי ממשרד המשפטים?

יואב קיש: עורכת הדין נועה עמירב-פאטל ויש לנו ממשרד האוצר?

יואב קיש: פאבלו.

<בת-אור כהנוביץ: וגם ממשרד המשפטים ומהפרקליטות.

<בת-אור כהנוביץ: בת אור כהנוביץ, מנהלת המחלקה להנחיית תובעים.

יואב קיש: פרקליטות המדינה, עורכת הדין בת אור כהנוביץ, אוקיי.

יואב קיש: ובינוי ושיכון גם – רבקה שאלתיאל, מרכזת בכירה של מגזר המיעוטים.

יואב קיש: אני רוצה לשמוע קודם את חברי הכנסת.

נורית קורן: רק מילה אחת, כי אני צריכה ללכת להצבעות.

יואב קיש: בבקשה, חברת הכנסת נורית קורן.

נורית קורן: אז אני מצטרפת לדבריו של חברי איציק שמולי, שבעצם גם תודות לך אנחנו עושים את הדיון הזה, שזה דיון חשוב.

נורית קורן: חשוב שגם נעשה דיון המשך כדי שאנחנו נראה שאכן הדברים זזים.

נורית קורן: קודם כל הדבר הראשון שצריך להגיד, שבנייה בלתי חוקית זו עבירה.

נורית קורן: זו עבירה וזו עבירה פלילית ואנחנו צריכים למגר את התופעה הזאת, אסור שהיה תהיה.

נורית קורן: אבל יחד עם זאת, מכיוון שיש 1,001 בעיות במגזר מכל מיני סיבות, אם אנחנו רוצים לעשות הסדרה ואנחנו יודעים שנמצאים באמת בתוך הקו הכחול ויכול להיות סיכוי – ולו הסיכוי הכי קטן – שהם יקבלו היתר בצורה שהם גם יסדרו את מה שצריך תיקון והם יקבלו הסדר, אני מאד מבקשת שלא תהיה הריסה.

נורית קורן: חבל, כי יש פה נזק מאד מאד גדול.

נורית קורן: יש נזק גדול בפרטי ויש גם נזק גדול למדינה, שפשוט בסוף את מי מאשימים?

נורית קורן: הם מאשימים את המדינה.

נורית קורן: הם אומרים אנחנו עשינו.

נורית קורן: הם לא רואים שהם חלק מזה שהם גרמו לעבירה, אבל אני חושבת שאנחנו צריכים לבוא ולראות איך אנחנו מסדירים, כל זמן שזה נמצא בתוך הקו הכחול ויש לזה סיכוי שבאמת יקבל היתר.

נורית קורן: אז זה מאד חשוב ואני מודה לכם.

נורית קורן: אני מתנצלת שאני יוצאת.

יואב קיש: תודה רבה חברת הכנסת נורית קורן.

נורית קורן: אני צריכה להצביע בוועדת העבודה והרווחה.

יואב קיש: תודה.

יואב קיש: הצטרף אלינו חבר הכנסת סאלח סעד, בוקר טוב.

יואב קיש: חבר הכנסת חמד עמאר, בבקשה.

חמד עמאר: בוקר טוב לכולם.

חמד עמאר: קודם כל אני באמת רוצה להודות ליושב הראש, היום יום חמישי, אנחנו בתקציב.

יואב קיש: דרך אגב, אני גם רוצה להודות לחברי הכנסת שעשו מאמץ ובאו למרות התקציב והשעות המאוחרות שלו.

יואב קיש: זה חשוב.

חמד עמאר: התודה הגדולה היא לך, שאתה הסכמת לקיים את הדיון החשוב הזה ביום חמישי, בזמן תקציב, בזמן שאנחנו מאד מאד לחוצים כאן בכנסת, לכן באמת תודה רבה לך.

חמד עמאר: תודה לאיציק, הוא היה ראשון היוזמים, אני הצטרפתי אליו.

חמד עמאר: סאלח הגיע איתנו, חברינו, חבר הכנסת סאלח סעד, שלום לך ולכל אלה שהצטרפו לדיון.

חמד עמאר: אני רוצה להודות לראשי הרשויות.

חמד עמאר: אתמול רק נפגשנו בנושא הזה ואתם הגעתם גם היום.

חמד עמאר: נסעתם לצפון, חזרתם, באמת תודה רבה לכם.

חמד עמאר: תודה לכל מי שהגיע.

יואב קיש: הייתה פה שדולה אתמול, נכון?

חמד עמאר: כן, הייתה שדולה.

חמד עמאר: תודה לכל מי שהגיע, תודה לשאדי קבלאן שעושה עבודה טובה.

חמד עמאר: אני באמת רואה אותו בכל מקום, הוא מנסה לקדם דברים.

חמד עמאר: אנחנו זקוקים לצעירים שיבואו, יתמכו, יעזרו, כי הנושא הזה לא נוגע לאחד, זה נוגע לכולם.

חמד עמאר: כל אחד ואחד, זה נוגע אליו ובאמת תודה גם לשלטון המקומי, שהגיעו לכאן.

חמד עמאר: חברינו נאסראלדין תמיד איתנו כאן, הוא מגיע ולא מפספס שום דיון שנוגע למגזר הדרוזי, תודה רבה לך ולכל אחד ואחד שהגיע לכאן.

חמד עמאר: אם שכחתי משהו.

חמד עמאר: תודה גם לפרקליטות שהגיעו, כי אנחנו נפגשנו גם עם היועץ המשפטי לממשלה ואני אתחיל במשפט של היועץ המשפטי לממשלה שאמר – האכיפה תבוא אחרי התכנון לא להיפך.

חמד עמאר: והמשפט הזה מצלצל אצלי, אני כבר חזרתי על המשפט הזה 20 פעם, כי גם היועץ המשפטי לממשלה, גם כל אחד ואחד הבין שלא היה תכנון.

חמד עמאר: ולא היה תכנון בגלל שראשי רשויות לא תכננו, כי הייתה מדיניות לא לתכנן.

חמד עמאר: וכשאני אומר קו כחול, איציק, יושב פקיד בירושלים שלא יודע איפה יש בית, משרטט קו כחול ואומר לך קו כחול.

חמד עמאר: אסור לך לעבור את הקו הכחול.

חמד עמאר: ואתה צריך לבוא ולתכנן את הכל לפי הקו הכחול.

חמד עמאר: ומנהל מקרקעי ישראל מגיע לכאן.

חמד עמאר: אדוני יושב ראש, אנחנו לא בונים על קרקע של המדינה.

חמד עמאר: כל המדינה שלנו זה הקרקע שלנו, הפרטית.

חמד עמאר: אנחנו לא בונים על קרקע של אף אחד.

חמד עמאר: זה פרטי שלנו, זה הקרקע שלנו, זה האדמות שלנו.

חמד עמאר: אנחנו בונים עליהן ואנחנו צריכים להתרחב.

חמד עמאר: כשאני בא ליישוב כמו חורפיש ובודק את תכנית המתאר האחרונה שאושרה לו ורואה שזה לפני 30 שנה, או שאני נוסע לעוספייה ורואה שזה לפני 40 שנה, או נוסע למע'אר ורואה שזה לפני 50 שנה, אז איך אנשים יתקדמו?

חמד עמאר: מי רוצה לקבל קנס?

חמד עמאר: מי רוצה שיהיה לו תיק פלילי?

חמד עמאר: מי רוצה?

חמד עמאר: אני רוצה שיהיה לי תיק פלילי?

חמד עמאר: היום בנייה בלתי חוקית – מכניסים לכלא ואנשים נכנסו לכלא.

חמד עמאר: נכון או לא?

חמד עמאר: נכנסו במגזר הדרוזי אנשים לכלא בגלל בנייה בלתי חוקית.

חמד עמאר: אף אחד לא רוצה לבנות בלתי חוקי, אבל כשאני יושב עם ראש רשות והוא אומר לי תשמע, אני משקיע את כל הזמן שלי בשביל לתכנן.

חמד עמאר: אנחנו שוכחים את החינוך, שוכחים את התשתיות הבסיסיות.

חמד עמאר: כל היום – ואני אומר לך, אני כמעט 10 שנים בכנסת – אני מתעסק בתכנון ובנייה.

חמד עמאר: אני צריך להתעסק רק בתכנון ובנייה במגזר הבדואי וזה לא מתקדם ב-10 השנים האחרונות?

חמד עמאר: זה מה שאני צריך לעשות כאן בכנסת?

חמד עמאר: אני צריך להתעסק בחינוך, איך אני מקדם את הצעירים שלנו, כמה סטודנטים יהיו לנו במגזר הדרוזי, איך כל צעיר ימצא עבודה ושתהיה לו עבודה טובה, יהיה לו אזור תעשייה, יהיו לו דברים שאני צריך לקדם אותם.

חמד עמאר: תרבות – אין לנו, כי אין לנו זמן לתרבות, אנחנו מתעסקים רק בתכנון ובנייה.

חמד עמאר: אדוני יושב הראש, לקחו אותנו לאיזו פינה, אמרו לנו תשמעו, העדה הדרוזית, תתעסקו רק בתכנון ובנייה.

חמד עמאר: אין לכם שום דבר להתעסק וזה העיסוק העיקרי.

חמד עמאר: תשב עם כל צעיר שיושב כאן שהגיע מהצפון.

חמד עמאר: כל צעיר שהגיע לכאן בא אלינו בטענות.

חמד עמאר: מה אתם עשיתם בתכנון ובנייה?

חמד עמאר: אני צריך לעסוק בתכנון ובנייה?

חמד עמאר: אני חבר כנסת, יושב כאן במדינת ישראל כמחוקק, אני צריך לחוקק חוקים.

חמד עמאר: אני לא צריך להתעסק 24 שעות בתכנון ובנייה וזה מה שאני עושה.

חמד עמאר: כל יישוב שאני מגיע אליו השאלה הראשונה מה עשיתם לתכנון ובנייה.

חמד עמאר: יש לי שקל אחד אני לתכנן?

חמד עמאר: אין לנו, אבל המדיניות הקשה שאנחנו חוטפים אותה, לתת לעדה שלמה להתעסק רק בתכנון ובנייה, לעדה שלמה להתעסק בצו הריסה מנהלי.

חמד עמאר: מה זה צו הריסה מנהלי?

חמד עמאר: החליטו חוק כחלון.

חמד עמאר: אני כבר לא קורא לו חוק קמיניץ, הוא פקיד.

חמד עמאר: יש מדיניות ויש מי שמוביל.

חמד עמאר: זה מדיניות.

חמד עמאר: הקימו יחידת אכיפה שתפקידה להוציא צווי הריסה מנהליים.

חמד עמאר: היום במע'אר כמה צווים מנהליים יש לך?

סאלח סעד: שמונה צווי הריסה שצריכים להתבצע.

סאלח סעד: שמונה צווים מנהליים.

סאלח סעד: כל מע'אר מתעסקת בשמונה צווים מנהליים.

סאלח סעד: צווים מנהלים זה צווי הריסה.

סאלח סעד: ב-OECD כמה צווים יש לנו?

<קריאה: זה לא כל מע'אר, כל העדה מתעסקת בזה.

חמד עמאר: אנחנו מתעסקים רק בזה ותאמין לי, זה כואב לי.

חמד עמאר: אני רוצה להתעסק בחינוך.

חמד עמאר: אני הקמתי שתי תנועות נוער.

חמד עמאר: אני רוצה לראות את הנוער שלנו מתקדם, פורץ קדימה, עושה דברים מאד יפים.

חמד עמאר: לא חושב רק להגיע לגיל 18, 20, 25, להתעסק רק באיך להוציא רישיון בנייה ולא יכול להוציא רישיון בנייה.

חמד עמאר: איך להתעסק בלבנות את הבית שלו והוא לא יכול לבנות את הבית שלו ומה לעשות, אנחנו לא יוצאים מהיישובים שלנו.

חמד עמאר: אנחנו לא הולכים לגור במעלות, אנחנו לא הולכים לגור בכפר ורדים.

חמד עמאר: תסתכלו, אני מסתובב שם בכפר ורדים, חברה, המקום מתרחב בצורה בלתי רגילה.

חמד עמאר: כמה שנים קיים כפר ורדים?

חמד עמאר: הוא פי חמישה מכפר ינוח וינוח לא מצליח להתפתח לשום מקום.

חמד עמאר: לכן מה שאני אומר, אדוני יושב הראש, צריכה להיות מדיניות והפרקליטות יושבת כאן.

חמד עמאר: ולמה ציטטתי את היועץ המשפטי קודם כל, כי אני ישבתי איתו והוא הביע רצון מאד טוב שאנחנו נגמור את הבעיה הזאת.

<בת-אור כהנוביץ: גם אני הייתי במפגש הזה.

חמד עמאר: כן, גם את היית.

חמד עמאר: אמרתי שהיית במפגש.

חמד עמאר: הוא הביע רצון מאד טוב שנגמור את התכנון ונלך לאכיפה.

חמד עמאר: אבל אנחנו לא חיכינו לגמור את התכנון.

חמד עמאר: אנשים תקועים.

חמד עמאר: הנה, הוא הפקיד תכנית מתאר, עשה שמח, כמעט עשה חתונה בגלל שהפקיד תכנית מתאר.

<קריאה: זיקוקין.

חמד עמאר: הפקיד תכנית מתאר ועכשיו קיבל את הדברים שהוא צריך לתקן.

חמד עמאר: הוא צריך איזה 5 שנים עד שהוא יתקן אותם.

חמד עמאר: 5 שנים.

חמד עמאר: אז הילד שנולד, עד שיהיה לי רישיון זה 5-10 שנים.

חמד עמאר: 5 שנים במה שצריך לתקן, מה אני צריך להתעסק בכל זה?

חמד עמאר: יש קרקע פרטית, יש קרקע של המינהל.

חמד עמאר: בקרקע של המינהל אין בעיה לתכנן.

חמד עמאר: תעשו את הכביש 20 מטרים, תשימו 20 גני ילדים.

חמד עמאר: אבל כשאתה בא לקרקע פרטית, ראשי הרשויות מסכנים.

חמד עמאר: כשהוא צריך להפקיע לאנשים ואתה בא להפקיע לו 40% מהקרקע שלו וכל מה שיש לו זה דונם ויש לו שישה ילדים שהוא צריך לבנות להם, כי הוא לא מקבל קרקע של המדינה.

חמד עמאר: אני גר בשפרעם, לא היה לנו חלוקה לשכונת חיילים משוחררים יותר מ-12 שנים.

חמד עמאר: הנה, יושבת ממנהל מקרקעי ישראל.

חמד עמאר: 12 שנים לא הייתה לנו חלוקת קרקע.

חמד עמאר: אז אם אנחנו לא נבנה על הקרקע שלנו – הילדים שלנו לא יהיה להם מקום לבנות.

יואב קיש: תגיד, חבר הכנסת חמד עמאר, יש לי פה מסמך שהאמת הגיע הבוקר ממנהל התכנון, לא ראית אותו, שמדבר על מה המצב התכנוני היום בכל הרשויות הדרוזיות.

יואב קיש: השאלה שלי היא האם אתה רוצה להתמקד בכיוון הזה, או שיותר מטרידים אותך צווי ההריסה והנושא של ההריסה עצמה.

חמד עמאר: יותר מטריד אותי צווי הריסה וגם הריסה.

יואב קיש: כי ברור ואני מבין מאיפה זה מגיע, אבל - - -

חמד עמאר: צווי הריסה זה מישהו ששם את כל הכסף שאסף כל החיים, הוא ואבא שלו ואח שלו וכולם ובנו בית ובאים להרוס להם את הבית.

יואב קיש: אז אני מציע שתתחיל בזה ואחרי זה גם נסקור את נושא התכנון.

חמד עמאר: אין לי בעיה.

יואב קיש: כי אתה מעלה פה עוד נושא.

חמד עמאר: ראשי הרשויות יכולים לתת לנו את הסקירה הכי טובה בקשר לתכנון.

חמד עמאר: אני רוצה לשמוע את ראשי הרשויות.

חמד עמאר: כמו שאני עושה מעקב אחרי תכנית החומש של המגזר הדרוזי, מגיעים מהאוצר, נותנים לי נתונים מעולים, יושבים ראשי רשויות אומרים לא.

יואב קיש: חמד, בוא תחליף אותי, יש לי שיחה דחופה מהיועץ המשפטי, אני מצטער.

יואב קיש: (היו"ר – חמד עמאר)

חמד עמאר: הנה, הוא חייב אותי להפסיק לדבר.

חמד עמאר: אני אתן לאחרים לדבר.

חמד עמאר: אמרתי את מה שאני צריך לומר.

חמד עמאר: אני חושב שכל הנושא של התכנון והבנייה זה דבר כואב.

חמד עמאר: כל צווי ההריסה שאתם מוציאים זה דבר מאד מאד קשה.

חמד עמאר: מאד קשה.

חמד עמאר: בואו ביחד נראה איך אנחנו פותרים את הבעיה.

חמד עמאר: אני רוצה לתת ליושב ראש פורום ראשי הרשויות, שיתחיל.

חמד עמאר: בבקשה.

<מופיע מורעי: טוב, בוקר טוב לכולם.

חמד עמאר: תציג את עצמך לפרוטוקול, שם ותפקיד.

מופיד מרעי: מופיד מרעי, ראש המועצה המקומית בחורפיש ויושב ראש פורום ראשי הרשויות דרוזיות והצ'רקסיות.

מופיד מרעי: אני רציתי להגיד מזל טוב לחבר הכנסת יואב קיש, על זה שהוא יושב ראש הוועדה, אבל הוא הלך.

מופיד מרעי: אני אדע איך להגיד לו את זה.

חמד עמאר: אצלנו לא מדברים לאיש, מדברים לוועדה.

חמד עמאר: אנחנו נמצאים כאן זמנית.

חמד עמאר: כולנו זמנית.

חמד עמאר: מדברים לוועדה, לפרוטוקול.

מופיד מרעי: אני רוצה להודות לכולכם, חברי, באמת חברי הכנסת.

מופיד מרעי: אני מרשה לעצמי להגיד חברי, כי אנחנו באמת עובדים ביחד ולא מהיום.

מופיד מרעי: אם זה חמד עמאר, אם זה יואב קיש, אם זה סאלח סעד, אם זה כולם ואני מחזק כל מילה שאמר חבר הכנסת חמד עמאר.

מופיד מרעי: זה לא שאני מפחד ממך, כן, בנושא הזה.

חמד עמאר: גם בנושאים האחרים לא צריך לפחד ממני.

מופיד מרעי: אתה יודע שאני מכבד אותך ומעריך אותך.

מופיד מרעי: חברים, אנחנו נפגשים היום בנושא צווי ההריסה, בנושא ביטול צווי ההריסה ובנושא ההקפאות של תהליכים או מהלכים משפטיים כאלה או אחרים ונפגשנו אתמול בכנסת, בהקמת השדולה להאצה ולקידום תכנון הבנייה במגזר הדרוזי.

מופיד מרעי: אין ספק שאני אחזור על הדברים כי החברה שמעו אותי אתמול, חברי הכנסת, אבל יש פה אנשים שלא שמעו את הדברים ולא שמעו את המצוקה של ראשי הרשויות, במיוחד גם של ידידי זיאד דגש שגם דיבר אתמול.

מופיד מרעי: מה קורה לנו?

מופיד מרעי: אם מדברים על תכנון ובנייה, המפתח להתפתחות של היישובים הדרוזים וסגירת הפערים שנבעו מאי תכנון של 30-40 שנה אחורה, זה התקדמות בתכנון ובנייה.

מופיד מרעי: כל עוד ולא נתקדם בתכנון ובנייה ולא נרחיב את היישובים ולא יהיו לנו תכניות מתאר מופקדות, לא נוכל להתקדם בשום תחום.

מופיד מרעי: לא נוכל להתקדם בשום תחום ונכון נאמר כאן, כדי להתקדם בתחומים אחרים כמו חינוך, כלכלה ודברים אחרים, אנחנו חייבים תכנון מתארי.

מופיד מרעי: לא נדע לייצר מקומות עבודה בעיקר לנשים ויש לנו בעיה קשה מאד בתעסוקת נשים ומרבית הנשים במגזר הדרוזי מלומדות.

מופיד מרעי: 75% מהסטודנטים והסטודנטיות מי שלא יודע זה נשים, 25% גברים.

מופיד מרעי: חוזרות הביתה עם מקצוע שלמדו אותו, אבל אי אפשר גם לייצר להן מקומות עבודה.

מופיד מרעי: למה?

חמד עמאר: אני רק אגיד לפרוטוקול דבר מאד חשוב.

חמד עמאר: כמעט כל ילדה שמסיימת כיתה י"ב במגזר הדרוזי הולכת ללמוד באוניברסיטה ויש לה תואר.

חמד עמאר: כמעט כל ילדה.

חמד עמאר: בודדות הבנות שלא לומדות היום במגזר הדרוזי.

חמד עמאר: 75% - מה שהוא אמר, ממספר הסטודנטים נמצאים במגזר הדרוזי הם בנות, כי הבנים הולכים לצבא.

חמד עמאר: 86% מהבנים הולכים לצבא, אבל הבנות הולכות ללמוד וזה נתון שלא נמצא באף עדה, באף קבוצת אוכלוסייה במדינת ישראל.

מופיד מרעי: אגב, זה יכול לייצר לנו בעיות חברתיות בעתיד, אבל אנחנו נצטרך להתמודד עם זה.

חמד עמאר: לא ניכנס לזה עכשיו.

מופיד מרעי: בסופו של דבר אנחנו פה בענייני תכנון ומתאר.

מופיד מרעי: אין לנו תכניות כוללניות ביישובים הדרוזים.

מופיד מרעי: עד עכשיו לא היה.

מופיד מרעי: תיכף אני אדבר איפה התקדמנו, אבל כרגע אני מציג את הבעיה.

מופיד מרעי: עד עכשיו לא היה, לכן גם אין לנו מקומות תעסוקה.

מופיד מרעי: חברים, אני לוקח דוגמא ל-20 שניות אפילו, יצא לי לראיין 15 מועמדות לתפקיד שמחייב סיום כיתה י"ב, תעודת בגרות.

מופיד מרעי: מגיעה אלי לראיון במועצה המקומית מישהי, בוגרת הטכניון, תואר שני.

מופיד מרעי: אני אומר לה מה את עושה פה?

מופיד מרעי: היא אומרת לי אדוני ראש המועצה, אני מחפשת להתפרנס.

מופיד מרעי: זה שיש לי תואר שני מהטכניון, יש לי ילדים, אני רוצה לחיות בכבוד ולגדל את הבנים שלי בכבוד.

מופיד מרעי: תן לי משהו להתפרנס כאן.

מופיד מרעי: אין לנו לעשות את זה, כי אין לנו תכניות מתאר.

מופיד מרעי: אני חוזר ואני רוצה - - -

חמד עמאר: אז בוא, אני הבנתי מיושבת ראש הוועדה שבשעה 11:30 יש לנו דיון אחר.

<לאה קריכלי: מנהלת הוועדה.

מופיד מרעי: אז אני חייב לקצר.

חמד עמאר: אני מיניתי אותך.

חמד עמאר: אולי תתמודדי בעתיד.

חמד עמאר: מנהלת הוועדה.

חמד עמאר: אז אני אתן לכל אחד שלוש דקות.

חמד עמאר: אתה כבר בשתי דקות ונשארה לך דקה אחת.

חמד עמאר: בוא נתכנס לסיכום.

מופיד מרעי: אוקיי.

מופיד מרעי: נושא התכנון והמתאר.

מופיד מרעי: בזמן האחרון אנחנו אכן מתקדמים.

מופיד מרעי: יושב ראש הוועדה כרגע, חמד עמאר, לא אוהב לשמוע את זה כשאני אומר עניין שמתקדם.

מופיד מרעי: התהליך מתקדם, אבל מתקדם לאט.

מופיד מרעי: לא יכול להיות מצב ששנה לוקח לתכנית מתאר של חורפיש.

מופיד מרעי: במקרה הזה אני צריך להיות שמח.

מופיד מרעי: הרמנו זיקוקים, אבל מה-6 בדצמבר 2016 עד ל-15 בינואר 2018 – חברים זה שנה וחודש.

מופיד מרעי: שנה וחודש בשביל להפקיד תכנית מהוועדה הארצית עד לוועדה המקומית.

מופיד מרעי: אתמול אני ביקשתי – וחבר שיושב ראש הוועדה יצא – לדעת מה קורה עם גריעת השטח של היישוב חורפיש, כדי שההפקדה תהיה בתוקף.

מופיד מרעי: ערימה של דברים שאנחנו צריכים לעשות.

מופיד מרעי: אי אפשר להתקדם ככה, אם לא תהיה הצעה.

חמד עמאר: משפט אחרון בבקשה, כי אני רוצה לשמוע את אנשי המקצוע.

מופיד מרעי: לא, אבל זה חשוב, חבר הכנסת חמד.

מופיד מרעי: אתמול הוקמה שדולה.

מופיד מרעי: אני לא הייתי אומר שהשדולה זה בסדר גמור.

מופיד מרעי: חשוב מאד שהשדולה הזאת תהיה משימתית, נקרא לזה אפילו במונחים צבאים – מפקדה משימתית.

מופיד מרעי: חמ"ל.

מופיד מרעי: חפ"ק עם נתונים, עם יכולות.

מופיד מרעי: ברוך השב ומזל טוב.

מופיד מרעי: נתנו לי חצי דקה.

מופיד מרעי: (היו"ר - יואב קיש)

יואב קיש: בבקשה.

מופיד מרעי: אני אומר חשוב להקים מפקדה משימתית שתטפל בכל התכנון ביישובים הדרוזים.

מופיד מרעי: אם לא תהיה מנהלת או מפקדה משימתית וניקח את המודל של איו"ש.

מופיד מרעי: הייתה ועדת תכנון.

יואב קיש: אל תיקח את המודל של איו"ש, יש שם דברים שאתה לא רוצה לקחת.

מופיד מרעי: טוב, לא אמרתי כלום.

מופיד מרעי: אני לא מתכוון להיכנס לפוליטיקה של אחרים.

מופיד מרעי: המודל התכנוני, זאת הצעה של התכנון.

מופיד מרעי: אני מדבר על ההצעה של התכנון, חברים.

מופיד מרעי: אם לא נקבע לעצמו שעד סוף שנת 2018 – וזה המשפט המסיים – לא נסיים הפקדת תכניות כוללניות למגזר הדרוזי, תהיה לנו בעיה.

מופיד מרעי: עד אז אנחנו דורשים ובתוקף, להקפיא כל תהליך וכל הריסה במגזר הדרוזי בכל בית, כי אחרת אנחנו צריכים פיקוח.

מופיד מרעי: הפיקוח שיבוא אחרי גמר התכנון.

מופיד מרעי: תנו לנו לתכנן ותכניסו את הפיקוח, אחרת מה שנאמר פה גם – חבית של נפץ.

מופיד מרעי: יש פה חבית של נפץ.

מופיד מרעי: חברים, אנחנו ראשי הרשויות עומדים מול הציבור, לא אתם.

מופיד מרעי: אני חוויתי הריסה בחורפיש, לא אתם.

מופיד מרעי: גם אחרי הדיון הזה כולם הולכים הביתה.

מופיד מרעי: כל אחד הולך עם אשתו לטייל בשישי שבת.

מופיד מרעי: אני חוזר לתושבים והם רוצים לדעת מה אני מביא להם.

יואב קיש: טוב, מאה אחוז.

מופיד מרעי: האם יש פתרון דיור?

מופיד מרעי: האם אין הריסות?

מופיד מרעי: האם יש הקפאה של תהליכים?

מופיד מרעי: אני מבקש גמר תכנון עד סוף שנת 2018.

מופיד מרעי: אני מבקש הקפאה מוחלטת של ההריסות והקפאה מוחלטת של התהליכים המשפטיים עם כל התושבים הדרוזים במדינת ישראל עד גמר התכנון.

מופיד מרעי: תודה רבה.

יואב קיש: טוב, תודה.

יואב קיש: חבר הכנסת סאלח סעד, בבקשה.

סאלח סעד: בוקר טוב.

סאלח סעד: תודה יושב הראש על כינוס הישיבה המיוחדת הזו ואני אומר מיוחדת והיא אכן מיוחדת, כי היא מתכנסת ביום חמישי.

סאלח סעד: זה לא מובן מאליו בימים אלה, ימים של לחץ תקציבי.

סאלח סעד: באתי בדיוק עכשיו, ברחתי מוועדת הכספים.

סאלח סעד: כולם רבים למעלה ואל תשאל.

סאלח סעד: אז באמת תבורך על היוזמה הזאת שאתה מכנס את הוועדה.

סאלח סעד: כמובן איציק שמולי חברי הטוב, חבר הכנסת, שביקש את הכינוס הזה.

סאלח סעד: אני והוא למעשה באותו יום ביקשנו הצעה לסדר שתדון במיוחד בעניין צווי ההריסה של היישובים הדרוזים ואני שמח שאיציק מוביל את זה וכבוד יושב הראש נענה לבקשה.

סאלח סעד: אין ספק שחמד עמאר, ידידי הטוב, חבר הכנסת שהוא גם דרוזי וגם 9 שנים בכנסת ואני יודע שהוא עושה רבות למען היישובים הדרוזים בתחום משרדו ובתחומים אחרים.

<קריאה: אין לו משרד היום.

סאלח סעד: אתה בקואליציה.

יואב קיש: ההשפעה שלו על המשרדים.

סאלח סעד: אז תראו חברים, אם אני אומר לכם, אני אומר עכשיו לצד הימני של השולחן, הדרוזים היום נמצאים בפצצה מתקתקת.

סאלח סעד: הצעירים הדרוזים נמצאים במצב – אני יכול להגיד לכם אנוש אפילו.

סאלח סעד: הם לא יכולים לסבול יותר את התעתוע, את הפרובוקציה, את כל מה שקורה להם ביישובים הדרוזים והם מבינים היום.

סאלח סעד: הצעירים הדרוזים זה לא מה שהיה לפני 70 שנה, שאף אחד לא התבלבל.

סאלח סעד: אנחנו חברי הכנסת, אנחנו אנשי הציבור, ראשי המועצות, יושב ראש הפורום וזיאד דגש ראש המועצה והחברים שנמצאים כאן יושבים יום ולילות כדי להרגיע את השטח.

סאלח סעד: וכאן בממסד לצערי הם לא מסתכלים על הכיוון הזה.

סאלח סעד: אתם חייבים היום, פקידי הממשלה, חייבים אפילו לתת לבכירים שלכם, לשרים שלכם ולאנשים האחרים במשרדים, שבאמת הגיע הזמן אחרי 70 שנה של קיפוח.

סאלח סעד: לא יעלה על הדעת ש-30 שנה לא מאשרים תכניות מתאר ביישובים הדרוזים.

סאלח סעד: ואני אומר לכם, אני הולך להקים ועדת חקירה ממלכתית.

סאלח סעד: זה לא יכול להיות.

סאלח סעד: 30 שנה לא מאשרים תכנית מתאר ב-16 יישובים?

סאלח סעד: נניח שראש מועצה אחד לא מתפקד, מה עם השאר?

סאלח סעד: מישהו יכול לתת הסבר?

סאלח סעד: תגידו, אנחנו בסדר עם עצמנו?

סאלח סעד: אני איש ציבור, חוזר לבית ג'אן מחר, באים אלי הביתה, מה אני אגיד להם?

סאלח סעד: אני שליח של ציבור שלם.

סאלח סעד: יושב ראש הפורום עושה עבודה 24 שעות רק למען שלא יהרסו לנו בתים.

סאלח סעד: ישבתי עם יושב ראש הפורום ואצל הממ"ז, מפקד המחוז הצפוני.

סאלח סעד: ולמה אני יושב איתנו?

סאלח סעד: כדי לנסות לדחות צווי הריסה.

סאלח סעד: תבינו מה המשמעות.

סאלח סעד: אני חבר כנסת, הולך למפקד מחוז בשביל לנסות למשוך ממנו עוד קצת זמן, כי הפצצה המתקתקת של עוד הריסה של בית אחד אצל הדרוזים זה יתפוצץ לכולכם בפרצוף.

סאלח סעד: לכל מדינת ישראל.

סאלח סעד: אני בעצמי לא אתן שצו ההריסה ייאכף ביישובים הדרוזים.

סאלח סעד: תשכחו מזה.

סאלח סעד: אני בעצמי אעמוד מול דחפור כאיש ציבור, לא אתן.

סאלח סעד: למה?

סאלח סעד: כי יש בירוקרטיה.

סאלח סעד: אני לא אומר שאם יש בית שנבנה מעבר לקו הכחול, ב-600 מטרים, 700 מטרים וראש המועצה יודע שבחיים זה לא ייכנס לתכנית מתאר, אפשר להבין את זה.

סאלח סעד: אבל חברים זה לא ככה, ואל תעשי לי עם הראש ככה, אני מבקש.

סאלח סעד: כי אני יודע שיש מקומות אחרים שהדברים לא ככה.

סאלח סעד: לא ככה מתנהלים הענייניים.

סאלח סעד: תראו, אני ביקשתי מהיועץ המשפטי, ב-22 בינואר הוצאתי 2 מכתבים.

סאלח סעד: עד עכשיו לא קיבלתי תשובה.

סאלח סעד: מכתב אחד אומר הקפאת ההליכים באופן מיידי בבתי הדין.

סאלח סעד: כי לא יכול להיות שצווים או הליכים פליליים, שהצעירים נשפטים, אנשי מילואים או קצינים בצבא.

סאלח סעד: יש לי קצין בצבא בדרגת סגן אלוף במיל, שהיה בכלא שלושה חודשים.

סאלח סעד: אתם יודעים על מה?

סאלח סעד: על זה שהוא בנה בית בתוך תחום השיפוט.

סאלח סעד: אוקיי?

סאלח סעד: תסתכלו אחד על השני, הכל בסדר, אבל תבדקו את זה.

סאלח סעד: תבדקו את זה.

סאלח סעד: אחיו נכנס לארבעה חודשים.

סאלח סעד: או שאתה משלם 300,000 שקלים או שאתה נכנס לכלא ארבעה חודשים.

סאלח סעד: אז תבינו חברים, זה לא יכול להיות ככה ואנחנו צריכים לקחת את עצמנו בידיים.

סאלח סעד: תכניות המתאר חייבות להיות מאושרות כמה שיותר מהר, כי אי אפשר למשוך את זה.

סאלח סעד: הבקשה שלנו גם מהיועץ המשפטי, אני ביקשתי להקפיא את ההליכים ולהקפיא צווי הריסה למשך שנתיים.

סאלח סעד: תנו שנתיים פרק זמן לראשי המועצות להמשיך בתכנון, לסיים את התכנון.

סאלח סעד: לא יקרה כלום, כלום לא יקרה אם הבתים או צווי ההריסה ימתינו שנתיים.

סאלח סעד: שום דבר לא יקרה.

סאלח סעד: ואתם יודעים שאם בממשלה רוצים, אפשר לעשות את זה.

סאלח סעד: יואב, ברשותך משפט אחרון.

סאלח סעד: אתה מכיר את עמותת רגבים.

סאלח סעד: יופי, אני שמח שאתה נמצא כאן.

סאלח סעד: עמותת רגבים, מבחינתם יחד עם חבר הכנסת סמוטריץ, שהוא אחד מהמייסדים של העמותה הזו, מצליחים, כמו בקואליציה, לחוקק חוק תוך תקופה קצרה ביותר, נדמה לי שלושה או ארבעה חודשים, אפילו פחות.

סאלח סעד: חוק שעבר קריאה שנייה ושלישית, שנקרא חוות הבודדים.

סאלח סעד: מאשרים את כל הבתים במדבר.

יואב קיש: לא, זה קצת יותר מורכב, אבל בסדר.

סאלח סעד: לא יודע מורכב או לא מורכב, אני מדבר על המהות.

סאלח סעד: תאמינו לי בקואליציה, בואו אנחנו ביחד, תאמינו לי, בעניין הדרוזים אין קואליציה ואופוזיציה.

יואב קיש: נכון.

סאלח סעד: כל מדינת ישראל והעם בישראל מבינים שהדרוזים זה חלק בלתי נפרד ממדינת ישראל.

יואב קיש: דרך אגב, גם הבדואים.

יואב קיש: אני לא יודע אם יש פה בדואים.

סאלח סעד: אני מדבר עכשיו על הדיון הזה.

יואב קיש: אבל גם הם, אלה שמשרתים ובטח הציבור שמזדהה עם מדינת ישראל, חייבים לעזור לו.

יואב קיש: בוודאי.

חמד עמאר: חבל שאף אחד מחברי הכנסת לא הגיע.

סאלח סעד: אני אומר שהדיון הזה מתמקד בעניין הדרוזים ואני מתמקד בעניין הדרוזים.

סאלח סעד: אין ספק שגם לבדואים מגיע וגם למיעוטים מגיע את כל מה שצריך, אבל אנחנו מדברים עכשיו בעניין הדרוזים.

סאלח סעד: הדרוזים ממורמרים.

סאלח סעד: חייבים בקואליציה ובאופוזיציה לקחת את עצמם בידם ולהצליח.

יואב קיש: מאה אחוז, תודה.

סאלח סעד: עוד משפט אחרון.

סאלח סעד: אנחנו צריכים את העזרה שלך, יואב.

סאלח סעד: אני הצעתי הצעה שתעזור לנו בשלב זה לאשר בנייה רוויה.

סאלח סעד: ישבתי עם שר השיכון, ישבתי עם כחלון, כולם בעד זה.

סאלח סעד: אני הצעתי את הצעת החוק הזאת ואני מבקש בקואליציה בואו נוביל את זה ביחד.

יואב קיש: עוד לא ראיתי את זה, אבל אני אשמח לראות.

סאלח סעד: כי בנייה רוויה זה מתואם עם ראשי המועצות, כי באדמת מנהל סמוך לדופן, לקו הכחול, בכל היישובים יש לנו אדמת מנהל.

סאלח סעד: נוכל לנצל את זה, כי הצעירים שלנו נושרים.

סאלח סעד: אנחנו לא רוצים שהצעירים שלנו ינשרו, לא למעלות ולא לכרמיאל ולא לחיפה.

יואב קיש: תודה רבה לחבר הכנסת סאלח סעד.

יואב קיש: אני רוצה לומר כמה מילים.

יואב קיש: אנחנו נדון בשני נושאים מהותיים.

יואב קיש: אחד זה באמת צווי ההריסה שניתנו והנושא השני זה התכנון במגזר הדרוזי, שני הדברים האלה.

יואב קיש: אני רוצה להגיד לכם שבהקשר למה שדיברתם פה, אני יכול להגיד לכם שביקשו ממני להודיע הודעה שתקנות העבירות המנהלתיות, קנס מנהלי של תכנון ובנייה, קביעת סכומי הקנס, הגיע בעקבות התיקון הגדול של הוועדה לאכיפת דיני רישוי ובנייה, חוק קמיניץ, או כחלון, איך שמישהו רוצה.

<בת-אור כהנוביץ: תיקון 116 לחוק התכנון והבנייה.

יואב קיש: כחלון, הנה אמרתי, רצית כחלון אני יודע.

יואב קיש: האפשרות להטיל קנס מנהלי על עבירות תכנון ובנייה בלי בית משפט, ככלי אפקטיבי לאכיפה.

יואב קיש: אם אני אתן את זה בוועדה וזה ישמש אחרי זה ישירות כנגד מקרים שאנחנו לא רוצים שזה יקרה, שזה בנייה בתוך הקו הכחול כפי שדובר, זה דבר שלא הייתי רוצה שיקרה.

יואב קיש: ולכן אני אומר לאור כל הדברים האלה ומה ששמעתם פה, מי רוצה להתייחס?

<בת-אור כהנוביץ: אני.

יואב קיש: את ראשונה.

<בת-אור כהנוביץ: אני אתחיל.

יואב קיש: אז בבקשה.

יואב קיש: וראשי הרשויות, בכוונה אני קודם רוצה שתשמעו אותם וגם הצעירים שהגיעו לפה, תשמעו אותם ואחרי זה נראה אם נספיק, גם אתם תוכלו להתייחס.

יואב קיש: בבקשה.

חמד עמאר: חשוב שזיאד יתייחס.

יואב קיש: בסדר, אבל בואו נשמע קצת.

חמד עמאר: כן, וגם שאדי.

יואב קיש: מאה אחוז, שאדי וזיאד.

חמד עמאר: וגם אשרף חלבי, הוא בעלים של בריכה בכפר בית ג'אן.

יואב קיש: אתה רוצה לפני?

<ז'יאד דגש: כן.

יואב קיש: אז בקצרה, כי יש לנו עוד 20-30 דקות ואני לא רוצה - - -

<ז'יאד דגש: כן, אני אקצר.

יואב קיש: בקצרה, בבקשה.

<ז'יאד דגש: אני מצטרף לברכות, תודה לך יושב ראש הוועדה.

יואב קיש: רק שם לפרוטוקול.

<ז'יאד דגש: זיאד דגש, ראש מועצת מע'אר.

<ז'יאד דגש: ההיסטוריה של התכנון והבנייה זה כבר 70 שנה ודיברה פה חברת הכנסת נורית קורן שאמרה שזה כבר עבריינות וזה נכון, אבל מי יצר את העבריינות?

<ז'יאד דגש: זה לא אנחנו.

<ז'יאד דגש: מי שיצר את העבריינות זה המדינה במשך כל השנים האלה בעקבות ליקויים בתכנון ובנייה.

<ז'יאד דגש: אני לא מדבר רק על השטחים הפרטיים.

<ז'יאד דגש: אני מדבר גם על שכונות שהן ביוזמת המדינה, חברה.

<ז'יאד דגש: מצוקת הדיור של הצעירים הדרוזים.

<ז'יאד דגש: זה לא נבע רק משטחים פרטיים.

<ז'יאד דגש: צעיר דרוזי שרוצה להקים משפחה אין לו איפה להקים את הבית שלו.

<ז'יאד דגש: ביוזמת המדינה הקימו אצלי שתי שכונות.

<ז'יאד דגש: עד שאכלסו את השכונות האלה, לקח איזה 15 שנים.

<ז'יאד דגש: פה זה מצוקת הדיור ומפה זה נובע.

<ז'יאד דגש: זה לא רק ראשי הרשויות ולא רק המועצות.

<ז'יאד דגש: זה המדינה במיוחד.

<ז'יאד דגש: זה מדיניות על, כך אנחנו קוראים על זה.

<ז'יאד דגש: אני חוזר על זה שזה מדיניות על – להקפיא את כל התכנון.

<ז'יאד דגש: עכשיו אנחנו בתכנון מתקדם מול המנהל, מול כולם.

<ז'יאד דגש: ביקשנו ואנחנו ממשיכים לבקש ואנחנו מתחננים – תפסיקו את הצווים האלה עד שאנחנו מסיימים.

יואב קיש: אוקיי, מאה אחוז.

<ז'יאד דגש: אז אני שוב פעם פונה לכל חברי הכנסת, תעזרו לנו.

<ז'יאד דגש: אנחנו לא רוצים להתסיס את השטח.

<ז'יאד דגש: הצעירים האלה, כל הכבוד לכם שאתם עוזרים ומקדמים את העניין, אבל אנחנו לא רוצים להתעמת עם המשטרה.

<ז'יאד דגש: אם מחר בבוקר נתעמת עם המשטרה, יהיה פיצוץ בכל היישובים.

<ז'יאד דגש: תודה רבה לכם.

יואב קיש: מאה אחוז.

יואב קיש: תודה רבה.

יואב קיש: בבקשה.

יואב קיש: שם לפרוטוקול ונא להתייחס.

<בת-אור כהנוביץ: בת אור כהנוביץ, מנהלת המחלקה להנחיית תובעים.

<בת-אור כהנוביץ: אנחנו אמונים מטעמו של היועץ על הנחיית כל התביעה בתחום התכנון והבנייה בין היתר וחשוב לי לומר לפרוטוקול.

<בת-אור כהנוביץ: אנחנו היינו – אני והאנשים פה שלצידי – היינו פה לאורך השנה האחרונה בדיונים רבים בוועדה במסגרת הדיונים סביב תיקון 116 לחוק התכנון והבנייה.

<בת-אור כהנוביץ: הדיונים האלה - - -

יואב קיש: אני ארשום לי שזה המספר 116, כי לא הייתי בתיקון.

<בת-אור כהנוביץ: הדיונים האלה כללו גם התייחסות - - -

חמד עמאר: מי לא מכיר?

<קריאה: זה היה 109, אחרי האישור זה נהיה 116.

יואב קיש: בבקשה, כן.

<בת-אור כהנוביץ: הדיונים האלה כללו גם התייחסות מאד מאד נרחבת לכל הבעיות, גם במגזר הדרוזי, גם במגזר הערבי, גם לגבי הבדואים ומגזרים נוספים.

<בת-אור כהנוביץ: יושב ראש הוועדה הקדיש לדברים האלה היקף זמן ניכר.

<בת-אור כהנוביץ: הוא קרא את כל הצדדים להתכנס, לבדוק וביקש באמת ואני חושבת שהיו דיונים מאד מעמיקים וצר לי שחלק מחברי הכנסת שהיו מעורבים בתהליך הזה לא נמצאים כאן.

יואב קיש: טוב.

יואב קיש: גם יושב הראש לא נמצא כאן, הקודם.

<בת-אור כהנוביץ: זה מסיבות אחרות.

סאלח סעד: אז איפה התקיימו הדיונים, ברשותך?

<בת-אור כהנוביץ: הדיונים התקיימו כאן, בחדר הזה.

סאלח סעד: באיזו ועדה?

יואב קיש: תיקון 116, ועדת ה - - -

סאלח סעד: לא, לא, חשוב לי מאד שזה יצוין בפרוטוקול.

סאלח סעד: התקיימו דיונים ב - - -

<בת-אור כהנוביץ: בוועדת - - -

סאלח סעד: רגע.

יואב קיש: בוועדת הפנים.

סאלח סעד: התקיימו דיונים בוועדה וחשוב לי שיירשם בפרוטוקול.

סאלח סעד: התקיימו דיונים בוועדת הפנים על סעיף 116.

<בת-אור כהנוביץ: על תיקון 116 לחוק התכנון והבנייה.

סאלח סעד: וחברי הכנסת לא היו נוכחים?

יואב קיש: לא, היא אמרה ההיפך.

יואב קיש: מי שהיה בתיקונים לא פה עכשיו.

סאלח סעד: לא פה עכשיו, אוקיי.

יואב קיש: זה מה שהיא אמרה.

סאלח סעד: שיירשם בפרוטוקול, בסדר.

<בת-אור כהנוביץ: חלק.

<בת-אור כהנוביץ: חלק ממה שהיה בדיונים לא נמצא כאן היום.

סאלח סעד: בכוונה, תאמיני לי שבכוונה שאלתי את השאלה הזאת.

יואב קיש: מאה אחוז, תמשיכי.

<בת-אור כהנוביץ: ואני דייקתי.

סאלח סעד: אני שמח שחברי הכנסת לא היו כאן.

יואב קיש: חברה, בואו נמשיך.

יואב קיש: אני רוצה לעבור למהות, חברים.

יואב קיש: אין לנו הרבה זמן.

<בת-אור כהנוביץ: אני לא הפרעתי לאף אחד לדבר.

<בת-אור כהנוביץ: לכן חשוב לי להדגיש כאן, למרות האמור במכתבים, למעשה אין שום שינוי במדיניות של האכיפה של מדינת ישראל בדבר הזה.

<בת-אור כהנוביץ: אנחנו במסגרת הדיונים ולבקשת יושב ראש הוועדה, הצגנו מדיניות אכיפה סדורה.

<בת-אור כהנוביץ: המדיניות הזאת נכללה כחלק מהפרוטוקול והייתה תנאי של יושב ראש הוועדה כדי להעביר את תיקון החוק ולפי המדיניות הזאת ממשיכה המדינה לפעול.

<בת-אור כהנוביץ: המדיניות הזאת אומרת בסופו של דבר שהאכיפה היא נדרשת, בוודאי אכיפה על בנייה חדשה והאכיפה הזאת נועדה לתמוך בתכנון.

<בת-אור כהנוביץ: כי אם אנחנו נקפיא אכיפה ויימשך התכנון - - -

יואב קיש: לא, אבל השאלה היא האם הוגדר שהאכיפה לא תתבצע, בטח לא בשלב הראשון בתוך הבנייה הפרטית בקו של ה - - -

<בת-אור כהנוביץ: לא, אז אני רק רוצה לומר מילה - - -

יואב קיש: כי זה מה שאני הבנתי שהיה ואם לא זה המצב אני רוצה לשמוע.

<בת-אור כהנוביץ: אז מסמך המדיניות נמצא בתוך פרוטוקול הוועדה, אין שינוי ממנו לא ימינה ולא שמאלה בסנטימטר.

יואב קיש: ו-?

<בת-אור כהנוביץ: מסמך המדיניות מדבר קודם כל על בנייה חדשה, כי לא יכול להיות שגם במקומות שאמור להיות בהם תכנון, תימשך עכשיו הבנייה ללא הפרעה, כיוון שבסופו של דבר הדבר הזה מסכל את התכנון הקיים.

<בת-אור כהנוביץ: אני רוצה גם לומר מילה על העניין של - - -

יואב קיש: ומה לגבי מה שאני אמרתי?

<בת-אור כהנוביץ: אז אני אומרת, גם לגבי הנושא של אדמה פרטית, חוק התכנון והבנייה מתעלם בתפיסה שלו, ובלי קשר למגזר כזה או אחר, משאלת הקניין.

<בת-אור כהנוביץ: התכנון הוא תכנון שנועד להביא את מיטב התועלת מ - - - לאוכלוסייה כולה והשאלה של מי בעל הקרקע לא נותנת לבעל הקרקע אפשרות לעשות בקרקע שלו – מבחינת חוק התכנון והבנייה – את כל שעולה על דעתו.

יואב קיש: לא הייתה שום הנחיה לגבי קו כחול שלא יתחילו בהריסות בקו כחול?

<בת-אור כהנוביץ: מדיניות אכיפה אינה מתייחסת לשאלה של הריסות.

<בת-אור כהנוביץ: היא מדברת על נושא האכיפה.

<בת-אור כהנוביץ: היא בוודאי מתמקדת ואומרת שאנחנו נתמקד באכיפה מחוץ לקו הכחול.

יואב קיש: אתם הוצאתם צווי הריסה למבנים בלתי חוקיים בתוך הקו הכחול?

סאלח סעד: כן, כן, כן.

יואב קיש: רגע, תן לה.

יואב קיש: אותך שמעתי, תן לי לשמוע אותה.

<בת-אור כהנוביץ: אני לא רוצה להתייחס פה ל - - -

יואב קיש: זו שאלה ספציפית, לא למקום ספציפי, אבל למעשה ספציפי.

<בת-אור כהנוביץ: אז אני אשיב עליה.

<בת-אור כהנוביץ: בפניות שראינו אני ראיתי שמות של יישובים, אף אחד לא בא אלינו עם פנייה על מקרה ספציפי.

<בת-אור כהנוביץ: אני לא חושבת שנכון לדון כאן בוועדה על מקרים ספציפיים.

<בת-אור כהנוביץ: ועדות הכנסת לא דנו - - -

יואב קיש: לא, אבל אני רוצה להגיד לך בצורה הכי ברורה.

<קריאה: בתיאוריה הוא שואל על מדיניות.

יואב קיש: רגע, סליחה, לא, אני לא צריך את העזרה פה, חברה.

יואב קיש: או שהדיון יתנהל או שאני אתחיל להשתיק את האנשים.

יואב קיש: די, נו.

יואב קיש: אתם רואים שאני יודע.

יואב קיש: אחרי זה אני אתן גם לכם לשאול.

יואב קיש: הנקודה היא מאד ברורה ופה אולי אני לא הייתי בדיונים על תיקון 116 ואולי אני לא מכיר ולא יודע.

יואב קיש: אני יודע דבר אחד שנאמר לי לאורך כל הדרך, למרות שלא הייתי בדיונים, שבנושא אכיפה וצווי הריסה לא יינתנו, בטח לא בשלב הראשון, אני אומר לך עוד פעם – לא בשלב הראשון.

יואב קיש: אנחנו בשלב הראשון.

יואב קיש: הם מדברים על כך שהם יסיימו את התכנון ואז תבואו.

יואב קיש: לא יינתנו - ופה אני שואל אותך שאלה ספציפית - צווי הריסה לבנייה בלתי חוקית בתוך קו כחול.

יואב קיש: אמרו שלא ואם עכשיו אומרים לי שכן.

<בת-אור כהנוביץ: מסמך המדיניות הוא גלוי, הוא מפורסם.

יואב קיש: אבל אני שאלתי שאלה.

יואב קיש: אז תגידי לא, זה לא היה במדיניות כתשובה.

<בת-אור כהנוביץ: זה לא היה במדיניות.

<בת-אור כהנוביץ: אמרתי שזה לא היה במדיניות.

יואב קיש: אוקיי, הבנתי.

יואב קיש: לא מקובל בעיני.

יואב קיש: בסדר.

יואב קיש: זה אחד.

<בת-אור כהנוביץ: אבל - - -

יואב קיש: רגע, רגע, שאלה שנייה.

יואב קיש: אני אנחה.

יואב קיש: לצערי אין לנו עוד זמן.

יואב קיש: אני רוצה להבין, אני רואה שיש התקדמות בנושא התכנון ב - - -

<בת-אור כהנוביץ: נכון, לזה אני רציתי לעבור.

יואב קיש: ואני רואה את זה, זה יפה.

יואב קיש: אני שואל אבל מתי אנחנו נוכל להתחיל להגיע לפרסום, מתי נוכל לשווק יחידות.

יואב קיש: כמה זמן להערכתך, עם כל ההתקדמות בסופו של דבר.

יואב קיש: הרי כל מועצה וכל עירייה בפני עצמה, זה ברור, אבל אנחנו נציבים ולא נעים להגיד את זה, אבל זו האמת, מול מחדל של תכנון במגזר הדרוזי.

יואב קיש: חד וחלק.

מופיד מרעי: זו אמירה נכונה.

יואב קיש: אני לא יודע מה אתם חושבים, אני אומר לכם מה אני חושב.

יואב קיש: עכשיו אני גם רואה מאמץ אמיתי, אני לא מסתיר את זה, לתיקון המצב וזה יפה.

יואב קיש: אבל זה – ופה אני אומר את זה לחברים כאן – זה לא קורה ביום אחד, מה לעשות?

יואב קיש: אבל השאלה מה קורה בתקופת המעבר.

יואב קיש: האם אנחנו הולכים להיות דווקנים ולפגוע באוכלוסייה שאין לה אלטרנטיבה אולי בגלל כשל של ימי העבר ומנסים עכשיו לכופף אותם ולעשות דברים שבעיני לא ראויים.

יואב קיש: אני חושב שנושא של קו כחול כן צריך להיות חלק מהמדיניות ואנחנו נדבר על זה.

יואב קיש: אני לא יודע אם נספיק בדיון הזה.

יואב קיש: אני מסכים שאולי נושא של בנייה חדשה, אם יש מישהו היום שבונה ופוגע זו שאלה אחרת, אבל את יכולה להגיד לי כן, אבל את אמרת לי שאין הגדרה של קו כחול וזה בעייתי מבחינתי.

<בת-אור כהנוביץ: אני לא אמרתי שאין הגדרה של קו כחול.

יואב קיש: זה מה שאמרת כרגע.

יואב קיש: שאלתי אותך.

<בת-אור כהנוביץ: לא.

יואב קיש: שאלתי.

יואב קיש: אמרתי האם יש שינוי, התייחסות למדיניות אחרת בקו כחול, אמרת לי לא.

<בת-אור כהנוביץ: יש התייחסות - - -

יואב קיש: לא, אמרת לי לא.

יואב קיש: כתוב בפרוטוקול, כולם רואים.

<בת-אור כהנוביץ: לא.

<בת-אור כהנוביץ: שוב, יש התייחסות אחרת לקו כחול.

<בת-אור כהנוביץ: אין אמירה במסמך המדיניות שלא תהיה פעילות אכיפה בתוך הקו הכחול.

יואב קיש: מה ההתייחסות לקו כחול?

<בת-אור כהנוביץ: אז תיכף ידבר - - -

יואב קיש: לא, זה מבחינתי מהות העניין לגבי צווי ההריסה כרגע.

<בת-אור כהנוביץ: בסדר, אבל רגע, אני רוצה - - -

יואב קיש: לא, אני רוצה לטפל קודם בזה, אחרי זה נדבר על התכנון.

<בת-אור כהנוביץ: שנייה.

יואב קיש: אני לא רוצה לגשת לתכנון לפני שאני מבין את זה.

<בת-אור כהנוביץ: אני מדברת עדיין על ההריסות.

<בת-אור כהנוביץ: חברי ראש המועצה מרעי העלה מקרה שאני לא התכוונתי להתייחס אליו, אבל הוא דוגמא מצוינת, בגלל שהוא דיבר על המקרה של ההריסה שהתרחשה לפני שנה וחצי בחורפיש, והוא מקרה של בניין שנבנה מחוץ לקו הכחול המוצע של התכנית הקיימת של חורפיש, ואם ההריסה הזאת לא הייתה מתבצעת, המשמעות של זה הייתה שהתכנית עכשיו לא הייתה מתעכבת שנה וחודש, אלא הייתה מתעכבת עכשיו 4 או 5 שנים בגלל הבנייה הלא חוקית.

<בת-אור כהנוביץ: זאת אומרת שבסופו של דבר - - -

מופיד מרעי: לא, את נתת דוגמא לא נכונה.

מופיד מרעי: בחורפיש, בשלוש השנים האחרונות יש בנייה מעבר לקו הכחול?

מופיד מרעי: לא.

מופיד מרעי: בואי נשים את העובדות.

<בת-אור כהנוביץ: חוץ מהמבנה שנהרס.

מופיד מרעי: רק שנייה אחת חברה, אני אמרתי פה בשביל שכולם יבינו, אני עומד מול הקהל, אני עומד מול התושבים כשנהרס בית, לא אתם.

יואב קיש: הוא יכול להגיד להם זה מחוץ לקו הכחול, זה הורס לי את תכנית העתיד שלנו ועם כל הכאב, למרות שלא הייתי רוצה, אין ברירה, הורסים.

יואב קיש: את זה הוא יכול להגיד, אבל כשבאים ונותנים צווי הריסה לצעירים בתוך הקו הכחול, אין לו תשובה.

מופיד מרעי: נכון.

יואב קיש: זו הנקודה.

חמד עמאר: אדוני יושב הראש, יש נקודה מאד חשובה.

חמד עמאר: את היית נוכחת בישיבה עם היועץ המשפטי לממשלה והוא גם יצא לתקשורת איתנו.

חמד עמאר: אני עמדתי לידו כשהוא אמר את זה והוא אמר האכיפה תבוא אחרי התכנון, אבל לא עברו חודשיים מאז ואז התחילו צווי הריסה מנהליים.

חמד עמאר: זו סתירה לאמירה של היועץ המשפטי לממשלה.

יואב קיש: אוקיי, שנייה, בואו נשמע את ההתייחסות.

<בת-אור כהנוביץ: זאת לא סתירה לאמירה של היועץ המשפטי לממשלה.

יואב קיש: בבקשה, תסבירי.

<בת-אור כהנוביץ: המשרד הוציא הודעות - - -

מופיד מרעי: לא מ - - -

יואב קיש: רגע, תנו לה לדבר.

יואב קיש: בבקשה, כן.

יואב קיש: זכות הדיבור שלה.

<בת-אור כהנוביץ: אנחנו גם מקיימים לאורך כל השנה הזאת שיח פתוח עם ראשי הרשויות לבין גורמי האכיפה, גם ללא הליווי המסור והחשוב של ועדת הפנים.

<בת-אור כהנוביץ: השיח הזה מתקיים לאורך כל השנה.

<בת-אור כהנוביץ: אני שמחה שגם החברים הצעירים מצטרפים עכשיו ושומעים את הדברים.

<בת-אור כהנוביץ: אנחנו עוקבים אחרי הדברים האלה מקרוב, גם אחרי התקדמות התכנון, שהיא בסופו של דבר הבסיס לכל האכיפה.

<בת-אור כהנוביץ: האכיפה הזאת נועדה להבטיח שהתכנון הזה יוכל להתממש ולהתממש מהר.

<בת-אור כהנוביץ: האכיפה הזאת לא נועדה סתם להרוס בתים.

איציק שמולי: אין על זה מחלוקת, אנחנו רק תומכים בהבחנה שעשה יושב הראש בין הקו הכחול לבין משהו שהוא מפריע להתפתחות מחוץ לקו הכחול.

<בת-אור כהנוביץ: אז חבר הכנסת שמולי, את ההבחנה הזאת היועץ המשפטי לממשלה בחן וגורמי האכיפה הציגו לוועדה מדיניות שהתקבלה על דעתה של הוועדה.

יואב קיש: טוב, בסדר, אז אפשר לשנות את זה.

יואב קיש: תודה.

יואב קיש: אני רוצה ללכת ככה: אני רוצה לשמוע את הצעירים, הנציג שלהם שאדי קבלאן, בבקשה.

<בת-אור כהנוביץ: רק אולי נכון, אם אתם רוצים התייחסות - - -

יואב קיש: אני רוצה אותו ואחרי זה נשמע התייחסות שלכם.

יואב קיש: בבקשה, שאדי.

<שאדי קבלאן: שלום אדוני יושב הראש, תודה לחברי, חבר הכנסת איציק שמולי.

<שאדי קבלאן: אנחנו ביקשנו את הדיון והיוזמה היא שלנו, הצעירים, יחד עם חבר הכנסת איציק שמולי, להשמיע את הכאב שלנו ולא לשמוע הצגות ולא לשמוע פוליטיקה.

<שאדי קבלאן: אנחנו רוצים לדבר על העיקר.

<שאדי קבלאן: העדה הדרוזית קשרה את גורלה בחברה הישראלית מאז קום המדינה.

<שאדי קבלאן: מאז קום המדינה אנחנו 16 יישובים דרוזים.

<שאדי קבלאן: האוכלוסייה גדלה אצלנו ונשארנו 16 יישובים דרוזים.

<שאדי קבלאן: מדוע אצל אחינו היהודים גם האוכלוסייה גדלה, אבל היו פתרונות.

<שאדי קבלאן: יש כ-800 יישובים יהודים.

<שאדי קבלאן: אצלנו נשארנו 16 יישובים דרוזים, לא קם יישוב דרוזי אחד.

<שאדי קבלאן: אדוני יושב הראש, אנחנו, הצעירים הדרוזים, כואבים ורוצים ברית חיים.

<שאדי קבלאן: הגיע הזמן שנדבר על ברית חיים.

<שאדי קבלאן: כשאני חי בבית ג'אן, יישוב דרוזי, היישוב שממנו נפלו הכי הרבה חללים במדינת ישראל מבחינה סטטיסטיקה באוכלוסייה ואני רואה את הצעירים שלנו נלחמים למען המדינה.

<שאדי קבלאן: אני לא רואה מעשה.

<שאדי קבלאן: כולם מדברים, כולם אוהבים תמונות, כולם לא מדברים מהלב.

<שאדי קבלאן: עושים עלינו הצגות.

<שאדי קבלאן: נמאס לנו כבר.

<שאדי קבלאן: נמאס לנו מכל ההצגות האלה.

<שאדי קבלאן: אנחנו לא רוצים לאבד את העיקרון ופה אני אומר לכם – אנחנו חייבים לטפל בסוגיה הזאת.

<שאדי קבלאן: המוטיבציה אצל הצעירים הדרוזים בירידה ואנחנו לא רוצים לאבד את העיקרון שהצעירים הדרוזים יפסיקו גם לשרת את המדינה, כי אנחנו מרגישים מקופחים, חברה.

<שאדי קבלאן: באמת, כואב הלב.

<שאדי קבלאן: המוטיבציה יורדת ואין לנו פתרונות.

<שאדי קבלאן: אין לנו פתרונות בכלל.

<שאדי קבלאן: אצל השכנים שלנו – צוריאל וכבר ורדים – תכנית מתאר לוקחת כשלוש שנים.

<שאדי קבלאן: אצלנו, ביישובים הדרוזים, מ-15 שנה עד 30 שנה.

<שאדי קבלאן: מה קורה חברים?

<שאדי קבלאן: אנחנו חייבים שתעזרו לנו.

<שאדי קבלאן: באמת.

<שאדי קבלאן: נמאס לנו לאכול לוקשים והפסקנו לאכול לוקשים.

<שאדי קבלאן: יש לי את החבר שלי, דוגמא חיה מהשטח, שהוא כאן, אשרף.

<שאדי קבלאן: רק המשפחה שלו – הוא והאחים שלו – שירתו את המדינה יחד מעל 100 שנים.

<שאדי קבלאן: אשרף בבקשה.

<אשרף חלבי: שלום.

יואב קיש: בקצרה אבל, כן.

<אשרף חלבי: בקצרה, כמובן, למרות שאני נראה כאילו עורך דין, אני כולה מורה לספורט.

סאלח סעד: אשרף הוא הדוגמא הכי טובה שיכולה להיות לבית שהוא בתוך הקו הכחול.

יואב קיש: טוב, הנה, נשמע.

יואב קיש: תנו לו לדבר.

<אשרף חלבי: בסך הכל באתי לפני 16 שנים, סיימתי את הלימודים שלי בוינגיט ויזמתי, שזו מילה גסה במדינת ישראל, בניתי.

<אשרף חלבי: מדינה ששווה היום אונס, רצח, בעיני.

<אשרף חלבי: כי אני 16 שנים כבר מנהל את התיק הזה ואני אשם.

<אשרף חלבי: אתם שואלים מי אשם?

<אשרף חלבי: לא המדינה ולא חברי הכנסת ולא יושבי ראש פורום המועצות הדרוזיות ולא הפקידים.

<אשרף חלבי: אני אשם, הנה.

<אשרף חלבי: חברה, זה הכסף שאני הולך לשלם עכשיו ב-29 בחודש, קיבלתי עוד עונש.

<אשרף חלבי: שילמתי 300,000 שקלים לפני 11 שנים על בנייה.

יואב קיש: על מה?

<אשרף חלבי: בניתי בריכת שחייה בכפר בית ג'אן, בעד מה?

<אשרף חלבי: שעשיתי החלפת קרקע עם המינהל והמינהל בזמנו, אני בחור תמים, לא איש עסקים ולא כלום, אמרו לי תעשה את החלפת הקרקע ואתה תבנה.

<אשרף חלבי: הרי אם הייתי עושה החלפת קרקע, הייתי עושה החלפת קרקע מחקלאי לחקלאי בשביל לעשות חקלאות?

<אשרף חלבי: הרי יש לי את האדמה, הייתי עושה חקלאות באותו מקום.

<אשרף חלבי: כמו שאתה מחליף את האוטו.

<אשרף חלבי: יש לך מיצובישי מודל 2010, אתה לא תחליף את האוטו שלך במיצובישי 2010.

יואב קיש: אני לא מכיר את המקרה הפרטי, אני לא יודע אם נכנס לזה.

<אשרף חלבי: אני לא רוצה.

<אשרף חלבי: אני אסביר לך.

יואב קיש: אבל אני רוצה לדעת מה מדובר בהריסה, אני מבין ש- - -

<אשרף חלבי: אז זהו, אני קיבלתי עכשיו ב-29 בחודש, זה הפרוטוקול.

יואב קיש: אבל זה בית או בריכה, על מה אתה מדבר?

<אשרף חלבי: בריכת שחייה.

<אשרף חלבי: בטח, בית ג'אן יש שם מגרש כדורגל ויש שם משחקיות ובריכות שחייה, כמו כל יישוב יהודי.

<אשרף חלבי: אז מה ההבדל בין בריכת שחייה שאני בונה למען ילדים בתוך בית ג'אן, לבין בית שאני אגור בו.

<אשרף חלבי: אני בן 44, יש לי שלושה ילדים, אין לי בית.

<אשרף חלבי: אני מחכה, מחכה שיפשירו קרקע כדי שאני אבנה בית.

<אשרף חלבי: אני לא גר שם.

<אשרף חלבי: אני גר אצל ההורים שלי.

יואב קיש: טוב, תודה.

יואב קיש: אני רוצה - - -

<אשרף חלבי: רגע, רגע אחד, בגלל שהיא אמרה לי, לפני דקה היא דיברה על קטע שמסכל את התכנון הקיים.

<אשרף חלבי: אף אחד לא סיכל את התכנון הקיים.

<אשרף חלבי: יש לי פה מכתבים מראש המועצה שבריכת השחייה, למשל, דוגמא חיה, היא לא מפריעה לתכנון העתידי.

<אשרף חלבי: אף אחד בכל ההתכתבויות - - -

יואב קיש: זה מגרש בתוך הקו הכחול?

<אשרף חלבי: בתוך הקו הכחול ויש לי פה מפות.

<אשרף חלבי: גם אף אחד מכל השכנים שלי, מכל הקרקע של השכנים שלי, אף אחד לא התנגד לקיום בריכת השחייה.

<אשרף חלבי: שמורת הטבע - - -

יואב קיש: טוב.

<אשרף חלבי: בהתחלה מוועדות התכנון ובנייה שלחו אותי, אמרו לי בדיון הראשון שמורת הטבע לא תאפשר לך.

<אשרף חלבי: לך תשכנע את שמורת הטבע, תקבל.

<אשרף חלבי: הלכתי, שלוש שנים, עבדתי קשה, החתמתי את כל הכפר, כולם בעד הבריכה.

<אשרף חלבי: באתי לשמורת הטבע, כינסתי אותם בוועדה שלהם במחוז, עם יגאל ויינר, כך קוראים לבן אדם.

<אשרף חלבי: אישרו לי את זה אחרי שלוש שנים, בשמורת הטבע.

<אשרף חלבי: אמרתי ליגאל באותו רגע – מה השתנה?

<אשרף חלבי: הטבע?

<אשרף חלבי: אני?

<אשרף חלבי: הבריכה?

<אשרף חלבי: אתה?

<אשרף חלבי: שום דבר לא השתנה.

<אשרף חלבי: ביום הראשון ששלחתי לו שאני רוצה להגיש תכנית מפורטת לשנות את הייעוד של הקרקע, שלחו לי דוחים אותך על הסף.

<אשרף חלבי: למה לקח שלוש שנים ואחרי זה הוא כן אישר לי, אנחנו לא מתנגדים לקיום בריכת השחייה.

<אשרף חלבי: אותו דבר זה מה שקורה אצלנו כל הזמן.

<אשרף חלבי: הפקידים כל הזמן שולחים אותנו כמו פינג פונג.

<אשרף חלבי: אתם פה, אתם שם.

יואב קיש: טוב, תודה.

<אשרף חלבי: הנה, דוגמא חיה.

יואב קיש: אני רוצה לשאול שאלה.

יואב קיש: יש לי מסמך של משרד המשפטים ומשרד האוצר – דגשים לאכיפה מדינתית במגזר הערבי.

<בת-אור כהנוביץ: זה מסמך המדיניות שהתקבל במסגרת הדיונים.

יואב קיש: זה מסמך המדיניות.

יואב קיש: יפה, אז אני מקריא: בנייה ושימוש מחוץ לשטח שמוגדר לפיתוח במסגרת תכנית מתאר כוללת או כוללנית שאושרה, שהופקדה במהלך 10 השנים האחרונות או תכנית מתאר כוללת או כוללנית ביוזמת מינהל התכנון, או שהוגשה בהסכמתו או שנקלטה במוסד התכנון, להלן – בנייה מחוץ לקו הכחול.

יואב קיש: זאת אומרת אתם צריכים לשים את הפוקוס על בנייה מחוץ לקו הכחול.

יואב קיש: זה חלק מהמדיניות, אלא אם יש פה דברים של ענישה מחמירה.

יואב קיש: מה למשל נחשב ענישה מחמירה?

<בת-אור כהנוביץ: קרקע ציבורית, קרקע חקלאית, שמורת טבע.

<בת-אור כהנוביץ: יש רשימה שהוועדה, במסגרת הדיונים בחוק החליטה עליה, כמקרקעין מוגנים גם כשהם נמצאים ב - - -

מופיד מרעי: לא, אבל אם זה מעבר לקו הכחול.

מופיד מרעי: זה בתוך הקו הכחול, זה כבר לא - - -

יואב קיש: פה כתוב גם אם זה בתוך הקו הכחול.

<בת-אור כהנוביץ: גם אם הם נמצאים ב - - -

חמד עמאר: אין לנו כזה, את יודעת.

חמד עמאר: אין לנו כזה.

<בת-אור כהנוביץ: חברים, אני לא מתווכחת כרגע על מקרים קונקרטיים.

חמד עמאר: לא, באופן כללי.

חמד עמאר: אנחנו מדברים באופן כללי.

חמד עמאר: אין לנו על הקרקע - - -

יואב קיש: טוב, אני רוצה להגיד ככה, חברים - - -

<בת-אור כהנוביץ: רגע, אני רק רוצה לחדד.

<בת-אור כהנוביץ: המדיניות הזאת היא לא עניין של הכתבה של הכנסת.

<בת-אור כהנוביץ: המדיניות הזאת נקבעת על ידי היועץ המשפטי לממשלה ו - - -

יואב קיש: לא, ברור, אנחנו מפקחים.

<בת-אור כהנוביץ: בוודאי, אין שום בעיה, ולכן נקבעה המדיניות הזאת במסגרת הדיונים ואנחנו פעלנו על פיה לפני הדיונים, אנחנו ממשיכים לפעול על פיה אחרי הדיונים ולכן נדמה לי שיש פה מהומה רבה על לא דבר.

יואב קיש: הדבר היחיד שבהתאם למדיניות הזו, הרי התפקיד שלנו זה לפקח, חוץ מלחוקק.

יואב קיש: לחוקק ולפקח.

יואב קיש: אנחנו עכשיו בשלב הפיקוח ויש את מסמך המדיניות.

יואב קיש: אני שאלתי שאלה שהתשובה עליה ממך לא הייתה ברורה ואני אומר ככה: אם זה לא מקרה של ענישה מחמירה, לתפיסתי אנחנו לא בשלב מדיניות אכיפה לתוך בנייה בלתי חוקית בתוך הקו הכחול.

<בת-אור כהנוביץ: לא מדויק.

<בת-אור כהנוביץ: יש לנו אחרי זה את הסעיף - - -

יואב קיש: או בנייה חדשה, את צודקת.

<בת-אור כהנוביץ: בנייה חדשה.

יואב קיש: גם בנייה חדשה.

יואב קיש: בנייה חדשה או ענישה מחמירה או בנייה מסכלת תכנון, אפשר בתוך הקו הכחול.

יואב קיש: כל השאר - - -

מופיד מרעי: אני יכול להבהיר?

מופיד מרעי: יש פה הבהרה.

מופיד מרעי: חברים, מאחר שאני גם מלווה כמעט את כל הדיונים ומלווה את התכניות ואני הפכתי להיות בקיא בתכנון, למרות שאני לא בוגר הטכניון, כשאנחנו מדברים על הקו הכחול, הקו הכחול הוא קו תחום הבנייה שמאושר ביישוב מתוכנן.

יואב קיש: שנייה רגע, אני מבקש שתודיע שהדיון הבא יתחיל ברבע ל-, אנחנו נמשיך עוד רבע שעה.

יואב קיש: כן.

מופיד מרעי: הקו הכחול, על מנת שיהיה ברור לכולנו, הוא קו תחום הבנייה, שהוא למעשה אושר, או שקו תחום הבנייה העתידי של אותו יישוב שמטר ממנו ופנימה אתה יכול לתכנן ולבנות.

מופיד מרעי: באופן אוטומטי ברגע שאתה מתכנן בתוך הקו הכחול הענישה היא לא-.

מופיד מרעי: כלומר, איך הגדרתם אותה?

מופיד מרעי: אתם לא צריכים לבוא ולעשות פיקוח - - -

יואב קיש: בתוך הקו הכחול.

מופיד מרעי: בדומה למעבר לקו הכחול.

מופיד מרעי: מה זה הקו הכחול?

מופיד מרעי: הקו הכחול שדובר עליו יחד עם הדיונים שגם חבר הכנסת חמד עמאר היה שם, חבר הכנסת סאלח סעד לא היה עם היועץ המשפטי.

סאלח סעד: לא הייתי בכנסת אז.

מופיד מרעי: אז לא היית בכנסת.

מופיד מרעי: היינו בדיונים האלה ו - - -

סאלח סעד: גם בחוק קמיניץ לא הייתי בכנסת.

מופיד מרעי: חברים, סוכם שכל יישוב, אם הקו הכחול החדש, המוצא שלו, בתוכו ייגמר עד – בזמנו דיברנו עד שנת 2017 – יהיה קו כחול חדש.

מופיד מרעי: כל הבתים וכל מה שיש בפנים ייכנסו למעשה בתוך הקו הכחול.

מופיד מרעי: מידת הענישה והפיקוח ירד עליו ובגמר התכנון אני צריך את הפיקוח.

יואב קיש: הבנתי, אוקיי.

יואב קיש: בואו נשמע אותם.

יואב קיש: בבקשה, מי משניכם?

מופיד מרעי: אני לא יכול לחיות בלי הפיקוח, אבל אחרי התכנון.

יואב קיש: תציגו את עצמכם.

מופיד מרעי: עוד דקה.

יואב קיש: לא, לא, אין לי זמן.

יואב קיש: בבקשה, רק מה השם.

<נועה עמירב-פטאל: נועה עמירב-פטאל, ייעוץ וחקיקה תחת המשנה ליועץ.

יואב קיש: ייעוץ וחקיקה ומי כבודו שרוצה לדבר?

<פאבלו אספינו: אני מהיחידה הארצית לאכיפה.

יואב קיש: לא, אז בבקשה, קודם את ואחרי זה.

<נועה עמירב-פטאל: אז אני אגיד כמה דברים ואז פאבלו אספינו ידבר על אכיפה לדוגמא.

<נועה עמירב-פטאל: אז תיקון 116 אושר וכמו שידוע הוצא תיקון מדיניות האכיפה, אבל גם לפני תיקון 116 וגם אחריו, ממש לפני חודשיים התקיימו ישיבות במשרד המשפטים.

<נועה עמירב-פטאל: אנחנו הסכמנו לנסות להביא גם את התכנון, גם הבאנו אלינו את מינהל התכנון, את כל הנציגים הרלבנטיים שמתעסקים בזה וגם את נציגי העדה הדרוזית, ראשי המועצות המקומיות, לדון.

<נועה עמירב-פטאל: לקחנו באותה ישיבה לפני שלושה חודשים כמה יישובים כפיילוט.

<נועה עמירב-פטאל: אמרנו נעבור בעקבות אותו ביקור של היועץ, שבו הוא אמר שהאכיפה לצד תכנון.

<נועה עמירב-פטאל: אמרנו בואו נראה, ננסה לעזור קצת לפתור פה פלונטרים, אם יש, לראות מה הבעיות.

<נועה עמירב-פטאל: חלק מהבעיות שהציגו נציגי מינהל תכנון היו שיש תכנון שמתהווה, עושים הליך שיתוף ציבור, מראים איפה עוברת הדרך ויום אחר כך האדם שעל האדמה שלו עוברת הדרך, בונה מבנה.

<נועה עמירב-פטאל: ואז יש התלבטות.

יואב קיש: בנייה חדשה.

<נועה עמירב-פטאל: בנייה חדשה.

<נועה עמירב-פטאל: ואז יש התלבטות האם להוציא מודד חדש לשטח, להוציא על זה כסף, לשנות את התכנית, לעבור שום פעם את כל התהליך, או להתעקש שהולכים על התכנון שמתהווה ו - - -

מופיד מרעי: חברה, חברה, אבל בזה אין התלבטות.

מופיד מרעי: כשבאו ובנו אצלי באמצע הכביש, בתכנון מפורט, באיחוד וחלוקה, עם שיתוף הציבור, החברים של הפיקוח יודעים.

מופיד מרעי: אמרתי להם חברים, תבואו לפה.

מופיד מרעי: אני הלכתי ועצרתי את הבנייה.

מופיד מרעי: ברגע שיש תכנון אנחנו נדע לעצור.

מופיד מרעי: אנחנו נדע לאכוף, אנחנו נדע להיעזר גם באכיפה.

מופיד מרעי: רק תנו לתכנן.

יואב קיש: אבל פה אין ויכוח.

<בת-אור כהנוביץ: נכון.

חמד עמאר: מה שאת אומרת אני חותם לך.

יואב קיש: מה שאומרים לך ראשי הרשויות, שבמקרים האלה זה לא פועל כך.

חמד עמאר: מה שאת אומרת אני חותם לך.

יואב קיש: הבעיה שלהם זה שאנחנו מדברים על הריסה בתוך היישובים על דברים ישנים.

<נועה עמירב-פטאל: אבל מה שאני אומרת - - -

יואב קיש: זו הבעיה, נו.

יואב קיש: תמשיכי בבקשה.

יואב קיש: על זה אין ויכוח.

<נועה עמירב-פטאל: עכשיו נאמרה כאן אמירה בתוך הקו הכחול המוצע, אז צריך לאשר.

<נועה עמירב-פטאל: קו כחול מוצע זה מושג שגם בכל הדיונים שהיו במשרד המשפטים וגם בביקור של היועץ, אני חושבת שזה הופיע במסמך, זה לא הסיכום שהגענו אליו, זה לא מה שמופיע במסמך המדיניות.

<נועה עמירב-פטאל: אנחנו מדברים על קו כחול של תכנית מאושרת וגם הסכמנו להרחיב את זה לקו כחול שהוא בסיכום עם גופי האכיפה.

מופיד מרעי: אבל הם עוד לא סיימו את התכנון, חברים.

מופיד מרעי: תנו להם לסיים את התכנון.

<נועה עמירב-פטאל: שנייה.

<נועה עמירב-פטאל: אבל בשביל לקדם תכנון - - -

מופיד מרעי: זה מה ש- - -

יואב קיש: רגע, רגע.

<בת-אור כהנוביץ: אבל אי אפשר לשנות כל הזמן סיכומים.

<בת-אור כהנוביץ: אנחנו אחרי לחצים של יושב ראש הוועדה, הרחבנו באמת מה זה קו כחול מוצע והגדרנו את זה במסמך המדיניות.

<בת-אור כהנוביץ: את הדבר הזה אי אפשר לשנות כל פעם במפגש כזה או אחר.

מופיד מרעי: אין ספק.

יואב קיש: סליחה, תנו לה לסיים.

סאלח סעד: סליחה, רק ברשותך - - -

יואב קיש: שנייה, תן לה לסיים.

יואב קיש: היא לא סיימה.

סאלח סעד: משפט אחד.

יואב קיש: אני אתן לחברי הכנסת עוד מעט.

יואב קיש: תנו לה לסיים.

יואב קיש: בבקשה.

<נועה עמירב-פטאל: אני משלימה, כי מינהל תכנון לא נמצא פה ואני גם לא יודעת אם נספיק להיכנס לעומק של התכנון, שזו הסוגיה ש - - -

יואב קיש: אני ארצה לשאול אחרי זה את האכיפה.

<נועה עמירב-פטאל: אוקיי, אבל בסופו של דבר גם כשמסתכלים על תכנון יש איזה שהוא עיקרון תכנוני, יש שיקול דעת תכנוני, יש עקרונות של תכנון ולא אומרים כל מה שרוצים נכנס לקו הכחול.

<נועה עמירב-פטאל: תיארתם קודם כאילו יושב איזה פקיד ומאשר קו כחול כך.

<נועה עמירב-פטאל: אם זה היה ככה, אז באמת הליכי התכנון היו נעשים ביום אחד, אבל מאחר שזה לא ככה ומאחר שכל הליך תכנוני כולל צוותי תכנון ובדיקות ועבודה ש - - -

מופיד מרעי: אבל חברה תרדו מזה.

מופיד מרעי: עובדים קשה.

יואב קיש: תן לה לסיים.

<נועה עמירב-פטאל: אז אמירה שלפיה כל קו כחול מוצע הוא קו שאליו צריך להתייחס היא לא נכונה, כי יש קו כחול שבודקים אותו והוא מתייחס להיגיון תכנוני מסוים ולכן גם כשראש המועצה, גם כשהמועצה מבקשת לקדם תכנית שתכליל בתוכה את כל המבנים החדשים שבנו בשנתיים האחרונות, לא תמיד זה יהיה נכון תכנונית.

<נועה עמירב-פטאל: לכן לא תמיד כל המבנים - - -

חמד עמאר: - - -

<נועה עמירב-פטאל: יש תכנון בדיוק כדי שלא יפגעו - - -

יואב קיש: טוב, אני רוצה לשמוע את האכיפה.

יואב קיש: בבקשה, תציג את עצמך לפרוטוקול.

<פאבלו אספינו: פאבלו אספינו, סגן מנהל מחוז צפון ביחידה הארצית לאכיפה.

יואב קיש: בבקשה, מה זה צווי הריסה, על מה הם ניתנו.

יואב קיש: תעשה קצת סדר.

<פאבלו אספינו: אני רוצה לעשות הפרדה ולתת כמה חידודים.

יואב קיש: אני לא רוצה לדבר על התכניות העתידיות שלכם.

<פאבלו אספינו: אני לא מדבר על תכנון, אני לא מהתכנון ואני לא מתכוון לדבר על זה.

יואב קיש: אוקיי, אתה מדבר על אכיפה, זה מה שאני רוצה לשמוע.

<פאבלו אספינו: אני מדבר על אכיפה.

<פאבלו אספינו: אני רוצה לעשות קודם כל הפרדה בין צווי הריסה מנהליים להליכים פליליים.

<פאבלו אספינו: צווי הריסה מנהליים – בשנים 2016-2017 הוצאנו 15 צווים במגזר הדרוזי על פני שישה יישובים.

<פאבלו אספינו: לעומת מגזרים אחרים שיש שם עשרות צווים והרבה הריסות, אנחנו עדיין מדברים על מספרים מאד מצומצמים, כי אנחנו נוגעים בדברים קיצוניים.

<פאבלו אספינו: כל צו וצו, כל איתור ואיתור – אנחנו בוחנים לעומק את המצב התכנוני הנוכחי בזמן אמת וגם את המצב העתידי.

<פאבלו אספינו: אם יש תכניות בקנה לפי מדיניות האכיפה, אם יש תכנית שהיא - - -

יואב קיש: ואתם מתייחסים אם זה בנייה חדשה או לא?

<פאבלו אספינו: כל צווי ההריסה המנהליים זה רק בנייה חדשה לפי חוק.

יואב קיש: רק בנייה חדשה?

<פאבלו אספינו: רק בנייה חדשה.

יואב קיש: כמה זמן זה בנייה חדשה?

<פאבלו אספינו: על פי התיקון לחוק זה שישה חודשים.

<פאבלו אספינו: כל הצווים שהוצאו - - -

יואב קיש: אבל הנה הבריכה שלו, כמה זה, שישה חודשים?

<פאבלו אספינו: רגע, שנייה, תן לי להסביר.

<פאבלו אספינו: אני רוצה לחדד את העניין הזה.

<פאבלו אספינו: לפני התיקון לחוק היה לנו 30 יום בבנייה חדשה.

<פאבלו אספינו: בתיקון לחוק הרחבנו את זה לשישה חודשים.

<פאבלו אספינו: כל הצווים שיצאו בשנים 2016-2017 הוצאו לפי החוק הישן.

<פאבלו אספינו: עדיין לא יצא צו אחד במגזר הדרוזי לפי החוק החדש.

<פאבלו אספינו: כל 15 הצווים, חלקם בכלל לא בתוקף.

<פאבלו אספינו: חלק מעוכבים, חלק בתוקף.

<פאבלו אספינו: אז אנחנו מדברים על 15 צווים בסך הכל וכולם נבחנו וכולם מחוץ לקווים הכחולים הנוכחיים והעתידיים.

יואב קיש: זה המנהלי, אוקיי.

<פאבלו אספינו: והעתידיים.

יואב קיש: וכולם על בנייה חדשה.

<פאבלו אספינו: כולם בנייה חדשה.

<פאבלו אספינו: בנוסף לזה יש הליכים פליליים שמתרחשים בכל המרחב, גם בתחומי הישובים.

<פאבלו אספינו: היחידה הארצית מנהלת הליכים פליליים מחוץ לתכניות המאושרות.

<פאבלו אספינו: הוועדות המקומיות פועלות בהליכים פליליים בתוך התכניות המאושרות.

<פאבלו אספינו: זה דרך אגב חלוקה גורפת.

יואב קיש: עוד פעם, איך אתה מפריד?

<פאבלו אספינו: היחידה הארצית פועלת ברמה הכללית, ברמה הגורפת, מחוץ לתכניות מאושרות.

<פאבלו אספינו: אנחנו לא עובדים בתוך היישובים בשוטף.

<פאבלו אספינו: מי שמנהל את האכיפה בתוך היישובים זה הוועדות המקומיות, לא המדינה.

<פאבלו אספינו: במקרים חריגים מאד - - -

יואב קיש: זה היה כל תיקון 116, לא?

<פאבלו אספינו: גם לפני כן זה לא היה.

סאלח סעד: לא, תיקון 116 נותן סמכויות לוועדות המקומיות להוציא צווים מנהליים.

<פאבלו אספינו: אני רוצה לחדד, אנחנו לא עובדים בתוך היישובים.

מופיד מרעי: לרשות שמורות הטבע יש סמכויות.

חמד עמאר: לראש המועצה אין שום סמכות.

מופיד מרעי: אין לי סמכויות.

מופיד מרעי: לנו יש אחריות, אין לנו סמכויות.

<בת-אור כהנוביץ: ב - - - סמכות בגליל מרכזי.

יואב קיש: לא, אבל זה באכיפה, זה לא מסמך לתכנון.

מופיד מרעי: האחריות היא על ראשי המועצות, אבל אין להם סמכויות.

יואב קיש: טוב, אני רוצה לשמוע את חברי הכנסת שעוד לא דיברו.

יואב קיש: בבקשה, חבר הכנסת ג'מעה אזברגה.

ג'מעה אזברגה: אדוני יושב הראש, תודה רבה.

ג'מעה אזברגה: אני מצטרף לחברי ותודה לחברי חמד עמאר, שהזמין אותי.

ג'מעה אזברגה: למען האמת בישיבות כאלה ובהחלט החברים הדרוזים שסובלים מזה, אני מדבר על הצד, כי בכותרת גם היישובים הבדואים.

ג'מעה אזברגה: ביישובים הבדואים המצב הרבה יותר גרוע.

מופיד מרעי: אתה לא היית פה, אבל דיברנו על זה.

ג'מעה אזברגה: אני יודע, אבל אני אומר המצב הרבה יותר עגום.

ג'מעה אזברגה: ממש, אם אנחנו מדברים על 1,900 בתים בשנה, למרות שזה בית פשוט, אבל זה בית.

ג'מעה אזברגה: זה כבוד של אדם.

ג'מעה אזברגה: זה בית.

ג'מעה אזברגה: זאת אומרת אתה מחזיק את הילדים שלך בתוכו מהחורף, מהקיץ ומהכל.

ג'מעה אזברגה: אני רציתי להציע.

ג'מעה אזברגה: בעניין של התכנון במגזר הערבי, במגזר הדרוזי ובמגזר הבדואי בכלל, מדובר על 40-50 שנה.

ג'מעה אזברגה: זאת אומרת שלא קיימים תכניות מתאר, לא תכנית הרחבות וזה אולי החלק שבו ראשי המועצות קצת אשמים בו וגם התושבים, סליחה, אבל גם המדינה אשמה בזה.

יואב קיש: חד וחלק.

מופיד מרעי: אנחנו אשמים בהכל.

ג'מעה אזברגה: אז אחת הנקודות שרציתי להדגיש, שאף פעם גם בתכנון עצמו, אולי בצפון כן, אבל בנגב, גם בתכנון עצמו לצערי לא משתפים את התושבים בעלי העניין ולא את ראשי המועצות.

ג'מעה אזברגה: מתכנן איזה פקיד במשרד הפנים, או אני לא יודע, במשרד התכנון, ויושב במזגן, בחדר עם ארבעה קירות ומתכנן מה שהוא מתכנן.

יואב קיש: לא, הם בשיח עם ראשי הרשויות.

ג'מעה אזברגה: אני אומר לך, אצלנו בנגב זה מה שקורה.

יואב קיש: יש שיתוף.

יואב קיש: תשאל, יגידו לך.

ג'מעה אזברגה: אני מדבר על הבדואים בנגב.

יואב קיש: בנגב זה סיפור אחר.

יואב קיש: אני אגיד לך רק לגבי הבדואים בנגב.

יואב קיש: אנחנו הקמנו ועדת משנה ואנחנו גם נדון פה בוועדה בכלל על כל נושא הבדואים.

יואב קיש: רק נכנסתי לתפקידי - - -

ג'מעה אזברגה: אבל בינתיים.

ג'מעה אזברגה: אוקיי, יפה, אני שמח שאתה הקמת ועדה ואני מוכן גם להיות חלק על מנת לתרום, אבל בינתיים אנחנו לא יכולים, אי אפשר.

ג'מעה אזברגה: אולי צריך לעצור ולהסתכל פעם נוספת על העניין.

ג'מעה אזברגה: הריסות גורפות בצורה הזו זה עושה רק רע.

ג'מעה אזברגה: אני מסכים שבניין חדש, איפה שזה נבנה נגיד על כביש או על שצ"פ, אני מסכים שיהרסו אותו מצידי מאתמול.

יואב קיש: מאה אחוז.

ג'מעה אזברגה: אבל זה מחדלים של שנים, של ממשלות אחת אחרי השנייה.

יואב קיש: אתה צודק.

יואב קיש: דיברנו על זה, תודה רבה.

ג'מעה אזברגה: אני גם מוכן.

ג'מעה אזברגה: תודה רבה לך על הדיון ותודה לחברי ולחברי הכנסת שמשתתפים בדיון.

יואב קיש: תודה רבה.

יואב קיש: מילת סיכום, כי אנחנו צריכים לסיים לצערי ואני אגיד איך ממשיכים.

יואב קיש: בבקשה, סאלח סעד ואיציק אחרון.

סאלח סעד: חברים, אני רוצה דווקא - - -

יואב קיש: אבל אני מבקש בקצרה.

סאלח סעד: ממש בקצרה.

סאלח סעד: תאמינו לי, כל מה שאמרתם כאן, אנחנו ממש לא עברייני בנייה.

סאלח סעד: אתם לא תמצאו דרוזי אחד שהוא עבריין בנייה.

סאלח סעד: אני מבקש, יש לנו ראשי מועצות טובים ביותר.

סאלח סעד: היום יש לנו ראשי מועצות טובים ביותר, תנצלו אותם.

סאלח סעד: תאמינו לי, שום דבר לא יקרה בשום דבר אם אנחנו נדחה את כל צווי ההריסה האלה לשנתיים.

סאלח סעד: הם צריכים פסק זמן של שנתיים.

סאלח סעד: תנו להם שנתיים לגמור את התכנון.

סאלח סעד: שום דבר.

סאלח סעד: אני פניתי במכתב ליועץ המשפטי במיוחד בדבר הזה.

סאלח סעד: תתנו להם פרק זמן של שנתיים.

יואב קיש: לא, אבל יש דבר שהם צודקים, אם זה בנייה חדשה שהתכנון מתבצע - - -

סאלח סעד: אנחנו לא מדברים על בנייה חדשה.

<בת-אור כהנוביץ: לא רק זה, אני רוצה להזכיר.

יואב קיש: אבל היא אומרת שכל הצווים זה לבנייה חדשה.

<בת-אור כהנוביץ: ההקפאה הזאת עלתה במסגרת הדיונים בכנסת והפורום הזה קיבל החלטה שלא לקבוע - - -

יואב קיש: להמתין לתכנון.

<בת-אור כהנוביץ: אנחנו כן מקדמים מאד את התכנון, אבל הכנסת קבעה איזונים אחרים ביחס לאכיפה.

<בת-אור כהנוביץ: נתנו שנתיים לגבי בנייה ישנה כדי לאפשר את ההכשרה של הבתים שמיועדים למגורים.

<בת-אור כהנוביץ: היה פה דיון מאד מעמיק.

סאלח סעד: נו אז מה?

סאלח סעד: יהיה עוד דיון, מה יכול להיות?

<בת-אור כהנוביץ: אין בעיה.

סאלח סעד: את לא תקבעי כאן, עם כל הכבוד.

סאלח סעד: זה סמכות של ועדת הפנים ושל חברי הכנסת, לא שלך ולא של אף אחד אחר.

יואב קיש: כן, בסדר.

סאלח סעד: חברי הכנסת הם אלה שקובעים את החקיקה.

יואב קיש: אני אגיד לה, בוא - - -

סאלח סעד: מה שאני מבקש, תנו להם שנתיים זמן, פרק זמן מספיק כדי לסיים את התכנון.

יואב קיש: טוב, תודה.

יואב קיש: חבר הכנסת חמד עמאר.

חמד עמאר: תשמע, אני שמעתי אותם.

חמד עמאר: אני אתכם בכל מקרה על בנייה חדשה, אך לא מדברים על בנייה חדשה.

חמד עמאר: אני בעצמי נסעתי לירכא להפסיק בנייה, כי הבנייה הייתה לא כמו שצריך והצלחנו.

חמד עמאר: גם בחורפיש התערבנו.

חמד עמאר: בכל מקום.

חמד עמאר: אבל אתה לא יכול דבר איתי על בנייה חדשה, אדוני יושב הראש, אם זה לפני שנתיים.

חמד עמאר: לפני שנתיים זה לא בנייה חדשה.

חמד עמאר: אתה דיברת על שישה חודשים, אבל אתם הולכים מלפני שנתיים.

חמד עמאר: הבניות במע'אר הן שנתיים.

<בת-אור כהנוביץ: אז אני רוצה לדייק.

חמד עמאר: הבניות במע'אר זה יותר משנתיים.

<בת-אור כהנוביץ: נכון.

<בת-אור כהנוביץ: והבניות האלה - - -

חמד עמאר: הבניות במע'אר זה לפני שנתיים.

יואב קיש: רגע, מה זה הבניות האלה?

<בת-אור כהנוביץ: אז אני אעדכן.

<בת-אור כהנוביץ: אלה מבנים שנבנו מחוץ לכל קו כחול, חלקם גם מחו לשטח השיפוט של מע'אר, בתחום של ועדה מקומית אחרת.

<בת-אור כהנוביץ: אלה מבנים שאנחנו הסכמנו בשיח בינינו לבין השיח, הסכמנו באותה עת להקפיא ולא לבצע את ההריסה, כדי שבינתיים התכנון יתקדם.

<בת-אור כהנוביץ: ההסכמה הזאת של הצדדים לא צריכה - - -

סאלח סעד: את סותרת את עצמך.

יואב קיש: רגע, רגע.

<בת-אור כהנוביץ: שנייה, תן לי לסיים, כי אני מאד מכבדת את הסיכומים שיש למערכת והשיח שאנחנו מנהלים באופן שוטף עם הציבור הדרוזי וציבורים אחרים במדינה, אז תן לי להדגיש.

<בת-אור כהנוביץ: הדבר הזה היה ברור ומוסכם, שההסמכות אלה של הדחיות לא היו הסכמות לעולם ועד וברור שאנחנו מדברים על בנייה שאותרה ונעצרה או נתפסה כבנייה חדשה.

<בת-אור כהנוביץ: העובדה שבינתיים נמשך הזמן, לא צריכה לבוא ולהיספר כנגד הליכי האכיפה, כיוון שבסופו של דבר התכלית נשארה אותה תכלית.

<בת-אור כהנוביץ: עדיין אין תכניות - - -

יואב קיש: טוב, בסדר, תודה.

חמד עמאר: למה שהיא אמרה – את אמרת עצרנו וניסינו לתכנן, נכון?

<בת-אור כהנוביץ: לא אמרתי את זה.

חמד עמאר: מה אמרת?

<בת-אור כהנוביץ: לא אמרתי.

חמד עמאר: אמרת את זה עכשיו.

מופיד מרעי: מקודם אמרת את זה.

יואב קיש: טוב, היא הייתה ברורה.

יואב קיש: אני הבנתי.

חמד עמאר: ככה את אמרת, לא אני.

חמד עמאר: את אמרת ניסינו לתכנן.

חמד עמאר: עצרנו בשביל לנסות לתכנן ולהסדיר.

<בת-אור כהנוביץ: אני אמרתי שהסכמנו לעצירה כיוון שרצינו לראות איך מתקדם בכלל התכנון במע'אר מלכתחילה.

חמד עמאר: זה אותו דבר.

<בת-אור כהנוביץ: לא, זה לא אותו דבר.

חמד עמאר: זה אותו דבר.

חמד עמאר: איך מתקדם – זה אומר שיש אפשרות לתכנן.

חמד עמאר: אני לא רואה שיש אפשרות לתכנן.

יואב קיש: טוב, חמד, תודה, אנחנו צריכים לסיים.

חמד עמאר: נכון, אז בואו נתכנן.

יואב קיש: תודה.

יואב קיש: חבר הכנסת איציק שמולי, בבקשה.

איציק שמולי: תודה רבה שוב לך אדוני יושב הראש על קביעת הדיון וגם לכל המשתתפים.

איציק שמולי: אני רוצה להגיד לנציגי הממשלה, תראו, גם אם הולכים לפי הקו שאתם מתווים פה וברור לי, אני מבין מהנציגים של הממשלה שזה משהו שהתקבל כאן בוועדת הפנים.

איציק שמולי: הרי ברור שאם בונים - ובצדק מסוים - על התכנון לצורך ההסדרה, הרי התכנון דורש את שיתוף הפעולה של הציבור וראשי הרשויות.

איציק שמולי: שיתוף הפעולה הזה נשען על לגיטימציה.

איציק שמולי: אם תהיה מדיניות דרקונית ודווקנית של המשך ההריסות, אני לא מכיר את הנתונים שאתה הצגת פה.

איציק שמולי: אני חייב להגיד לך, יכול להיות שזה בגלל שיש תמונה שונה לחלוטין במציאות.

איציק שמולי: יכול להיות שאתה ייחסת את המספר שבו נקבת לזהות של המבצע.

איציק שמולי: בפועל, אם יש צעיר דרוזי שבאים להרוס לו את הבית, לא אכפת לו אם אתה בא או הוועדה המקומית באה, לא אכפת לו.

איציק שמולי: בסוף באים להרוס לו את הבית מבחינתו בתוך הקו הכחול, על הקרקע שלו.

איציק שמולי: ואני אומר לכם, צריך ללכת למהלך מחודש.

איציק שמולי: אני תומך במה שאמר פה יושב הראש.

איציק שמולי: לצריך לחשוב מחדש על ההסדר הזה עם העקרונות שאת ואתם התוויתם.

איציק שמולי: ללא בנייה חדשה, לא מחוץ לקו הכחול, לא משהו שמסכן את התכנון העתידי, אבל חייבים להראות פה יותר גמישות בצד של האכיפה.

איציק שמולי: אני קורא לכם וגם לוועדה – אדוני יושב הראש – ללכת למהלך של הקפאת מצב של שנה, על בסיס העקרונות שאתם התוויתם.

איציק שמולי: למה כאשר מדובר על יישובים יהודים, על האצת הבנייה אצלנו בערים הגדולות, הממשלה והכנסת עושות ועדות ייעודיות, ותמ"לים - - -

<בת-אור כהנוביץ: בוותמ"לים יש הרבה מאד יישובים גם מהמגזרים.

יואב קיש: נכון, והם עוזרים הרבה - - -

איציק שמולי: רגע, אני עכשיו לא פותח את הדיון הזה, אין לנו זמן, אבל כאשר יש פה הצעת חוק של חבר הכנסת סאלח סעד ושל אחרים, ללכת למהלכים שהם לא שגרתיים, אומרים לנו לא, לא, לא, לא.

איציק שמולי: אנחנו נלך עקב בצד אגודל עד שהבעיה תיפתר.

איציק שמולי: אני חושב, אדוני יושב הראש, אסור בשום פנים ואופן להתעורר רק כאשר יהיה פיצוץ חברתי של כ הדבר הזה.

איציק שמולי: אסור להגיע לזה.

יואב קיש: טוב, תודה רבה לך חבר הכנסת איציק שמולי, גם על היוזמה של הדיון הזה, שמענו את זה מכולם.

יואב קיש: אני רוצה לסכם את הדיון כך: ראשית אני באמת רוצה להודות לכל הנכבדים, ראשי הרשויות, הצעירים שהגיעו יום אחרי יום ולחברי הכנסת היה חשוב מאד לעשות את הדיון הזה.

יואב קיש: אני רוצה להגיד לכל הפקידות שמטפלת בעניין הזה – קודם כל אני רואה ושמח ומברך על השיח הפתוח ביניכם לבין ראשי הרשויות והמגזר.

יואב קיש: מאד מאד חשוב.

יואב קיש: זה חייב להימשך, כי זה אולי מהה שעדיין מחזיק את העסק הזה ביחד, אני אומר לכם בכנות.

יואב קיש: דרך אגב, אני אכנס לעומק לנושא של הסיכומים שהיו בעקבות התיקון וכפי מסמך הדגשים לאכיפה מדינתית ואנחנו נקבע פגישה גם שלי אתכם, נראה מי ישתתף.

יואב קיש: את, עורכת הדין בת אור כהנוביץ ואולי נוספים שנחליט, באמת בשביל לרדת לעומקו של עניין.

יואב קיש: אני מסכים שהתכנון זה מילת המפתח.

יואב קיש: היה עוול משמעותי למגזר וחייבים בכל הכוח להמשיך בתכנון.

יואב קיש: לא דיברנו על זה כמעט בכלל.

יואב קיש: הוות"מל שותף שם, אני אומר לך.

יואב קיש: אני יכול להעביר לכם ואני מבקש שתעבירי לחברי הכנסת את מסמך התכנון, כי זה איזו שהיא נקודת אור אולי שאפשר להגיד שלפני כמה שנים לא היינו בה וזה מהלך מאד חשוב.

יואב קיש: אבל אנחנו בין תקופת מעבר של כמה שנים, עד שהתכנון הזה יושלם ועד שבאמת יהיה איזה שהוא אוויר לנשימה בכל המועצות ובמגזרים, גם הבדואי וגם הדרוזי.

יואב קיש: ובתקופה הזו פה אנחנו צריכים לנהוג בשום שכל ועל זה אנחנו מדברים.

יואב קיש: ולכן אין ספק שאם מדובר בבנייה חדשה שנובעת לפעמים כטריגר לתכנון, אני מסכים במקום הזה ושמעתי גם אמירה.

יואב קיש: את רואה, הם מנדנדים בראש.

יואב קיש: גם שם הם מסכימים.

יואב קיש: לזה לא ניתן וגם הוועדה לא תיתן יד ולכן אין לנו ויכוח.

יואב קיש: וגם כל מיני מהלכים כאלה שנעשים לסכל תכנון חדש, לא ניתן להם יד.

יואב קיש: כי האינטרס המשותף של כולם זה לקדם את התכנון מעבר לכך אני אגיד לך גם בנוסף לזה, דברים שהם מחוץ לשטח הקו הכחול, ופה יש שאלה מה זה הקו הכחול, גם על זה אנחנו נצטרך לדבר, או דברים שהם חדשים, אז גם פה יש שאלה.

יואב קיש: אבל אני יכול להגיד לך דבר אחד שאמר את זה איציק שמולי ואתם אמרתם שלא קיים ואני מאד מקווה שלא קיים, אבל זו לא התמונה.

יואב קיש: צעיר דרוזי שבנה על קרקע פרטית שלו את הבית שלו, לבוא ולהרוס לו את זה, יש לנו עם זה בעיה.

יואב קיש: אני אומר לכם, עם זה יש לנו בעיה ובמקום הזה אמרתי לכם לנהוג בשום שכל, צריך להיות רגישים.

יואב קיש: בוודאי ובוודאי אם זה בתוך תחום שאפשר להתחיל להתווכח אם זה בתוך המתחם הכחול או לא.

יואב קיש: בסוף שם אנחנו צריכים להיזהר.

יואב קיש: אני לא מדבר על בית שהוקם על התכנון כדי לסכל, אני מדבר על בתים שיושבים שם שלוש וארבע וחמש שנים ויותר.

יואב קיש: בהם אנחנו לא רוצים לפגוע והתכנון גם צריך להתחשב בדברים האלה.

יואב קיש: והנה, אני שמח שאת אומרת שאתם מסכימים.

יואב קיש: פה אני מבין שאתם מסכימים איתנו שהמקרים האלה לא קורים.

יואב קיש: זה לא מה שאנחנו שומעים מהשטח.

יואב קיש: לכן מה שאני מבקש מבחינת סיכום, אני מבקש מחברי הכנסת, אני כן רוצה לצלול לפרטים, תביאו בבקשה דוגמאות ספציפיות למקומות שדיברתי.

יואב קיש: אני מבקש שנדון גם במקרים האלה, כי זה אני לא רוצה שיקרה ופה אתם תקבלו את גיבוי הוועדה.

יואב קיש: אתם תקבלו את הגיבוי לפי המסמך, מה שסיכמנו.

יואב קיש: אם נרצה לעשות שינויים, נעשה, אבל מה שדיברתי – לא לסכל את התכנון, בנייה חדשה, נקפיד שזה יישמר.

יואב קיש: תודה רבה.

יואב קיש: הישיבה נעולה.